Sve je više poznatih i uticajnih ljudi koji dolaze na Twitter, mesto koje se često naziva - “internetski SMS”.\nKoliko je ova društvena mreža postala popularna svedoči i saopštenje Vatikana da će do kraja ove godine Papa Benedikt Šesnaesti početi aktivno da tvituje.\nOd 12. decembra ove godine, osamdesetpetogodišnji poglavar Rimokatoličke crkve Papa Benedikt Šesnaesti će redovno slati svoje tvitove na osam svetskih jezika. Za sada su potvrđeni: arapski, engleski, francuski, nemački, italijanski, portugalski i španski.\nIako još nije aktivan, njegov lični profil @Pontifex već ima preko trista hiljada pratilaca. Ovo korisničko ime je izabrao ne samo zato što Pontifex na latinskom znači Papa, već i zbog toga što taj izraz simbolično predstavlja ujedinjenje vernika.\nKako će se neko ko je poznat po tome da ne voli kompjutere i da još uvek piše ručno, snaći kad prvi put pogleda gomilu nerazumljivih termina, taraba i majmuna na Twiteru? Šta će biti njegov prvi tvit na ličnom nalogu? Kako će papina enciklika koja često sadrži i po 140 stranica, stati u samo 140 tviterskih znakova?\nUrednik časopisa "Katoličko društvo" otac Antonio Spadaro odbacio je strahovanja da postoji rizik da se u papinim tvitovima vera pretvori u slogane. "Moguće je izraziti i najdublje misli tim putem, a da se pri tom uspešno izrazi i lični karakter", kazao je Spadaro za Radio Vatikan.\nPapa Benedikt Šesnaesti\nZlatni Tweet - ono što je bilo najpopularnije prošle godine na Twiteru


GARANCIJE JNA DA SE NEĆE MIJEŠATI U TOK REFERENDUMA // 03. 1992.\nGARANCIJE JNA DA SE NEĆE MIJEŠATI U TOK REFERENDUMA\n‘U fazi priprema za referendum mi smo naišli zaista na veliki otpor organizovan od Srpske demokratske stranke, uz punu podršku Armije. Na naše insistiranje da ipak referendum mora da odgovori na pitanje o cjelovitosti Bosne i Hercegovine, Armija je, da bi prikrila svoju maksimalnu podršku koju je davala Srpskoj demokratskoj stranci, formalno dala garancije da se uopće neće miješati u referendum iako je na sve moguće načine pokušala da umanji značaj referenduma, da onemogući sprovođenje referenduma, posebno u onim općinama gdje su bile jake jedinice bivše Armije i gdje je bila Srpska demokratska stranka na vlasti. Tako su u Remontnom zavodu Hadžići, iako je bila neradna subota, pozvali radnike da rade u subotu, navodno da imaju neodložnog posla. Čak su štampali posebne letke kojima su obrazlagali pozivanje radnika da taj dan rade. Iako je svim građanima bilo jasno da je to jedna maska na taj način, da se narod što je moguće više angažuje kako ne bi izašao na referendum. Međutim, i nama je bilo jasno da su ti radnici koji su tada došli, radili na čišćenju tenkova, pripremi tenkova i tako dalje. Dakle, bilo je potpuno jasno koji je bio cilj i toga vanrednog angažovanja radnika.’


RTCG - Radio Televizija Crne Gore - Nacionalni javni servis :: Politika :: Bečić se mora kandidovati\nBEŠIĆ OCIJENIO 28. 05. 2017. 12:28 >> 12:09 31\nCrnu Goru na proljeće naredne godine očekuju predsjednički i lokalni izbori u velikom broju opština, a manje je vjerovatno da će biti održani vanredni parlamentarni, jer za to nema suštinskih razloga, smatra profesor Fakulteta političkih nauka Beogradskog Univerziteta Miloš Bešić.\nOn je rekao da jedini razlog tome može biti da se opozicija nakon tih izbora vrati u Parlament.\n"Ali to je moguće samo ukoliko nestanu razlozi bojkota, a ti razlozi se tiču samog kvaliteta demokratskog procesa. Drugim riječima, da bi došlo do nekog značajnog napretka ili promjena u izbornom procesu, to se može desiti samo ukoliko zapad izvrši pritisak na Demokratsku partiju socijalista (DPS)", rekao je Bešić agenciji Mina.\nOn je kazao da bojkot ugrožava političku stabilnost i da je interes svih da se opozicija nađe u Parlamentu, ali da je očito da će teško biti postignut kompromis.\nBešić je ocijenio da je opozicija u bojkotu parlamenta ovoga puta istrajnija nego što je bila ranije.\nZapad će podržati vlast\n"Nekoliko je puta bilo bojkota pa su se vraćali, sad su prilično konzistentni, ali to nije dobro ni za opoziciju ni za DPS, ni za ukupan društveno-politički sistem", ocijenio je Bešić.\nOn je kazao da su izbori najlogičnije rješenje, ali da oni, kao je rekao, moraju da otklone razloge i sumnje opozicije u izborni proces, a toga neće biti ukoliko zapad ne izvrši pritisak na DPS.\n"Ipak kako su Sjedinjene Američke Države (SAD) pokazale koliko im je važno da Crna Gora bude članica NATO-a, ne očekujem tu vrstu pritiska. Jednostavno rečeno, DPS, kao vlast, jeste garancija prozapadnog kursa, iliti, zašto bi oni ugrožavali poziciju DPS-a koji je garant stabilnosti NATO Alijanse u Crnoj Gori", rekao je Bešić.\nOn ocijenio da će zapad podržati vlast, jer ona garantuju ostvarenje njihovih strateških interesa, a NATO je jedan od njih. Smatra da će pitanje NATO integrcija nastaviti da dijeli građane i političke partije na način koji je to činio do sada.\nKomentarišući odnos snaga na opozicionoj sceni, Bešić je kazao da su Demokrate Crne Gore preuzela vodeću ulogu u tom bloku.\n"Nema sumnje da se oni doživaljaju kao novi lideri opozicije, čak i ako uzmete dobar rezultat Demokratskog fronta (DF) na parlamentarnim izborima, koji je ostvaren vrlo snažnom kampanjom", ocijenio je Bešić.\nDemokrate će, kako navodi, sada biti prvi "na udaru" DPS-a, iako je u kampanji to bio DF.\nBešić je ocijenio da će Demokratska Crna Gora biti na udaru i srpske opzcicije, prije svega DF-a, jer im uzimaju glasove, te da će predsjednički izbori biti prvi test i najveća šansa koju će imati Demokrate da zaokruže proces vlastitog etabliranja kao lidera opozicije.\nBečić ne može da izgubi\n"Oni moraju da imaju predsjedničkog kandidata. Drugim riječima, njihov lider, Aleksa Bečić, jednostavno mora da se kandiduje za predsjednika. Ako ne izađe to je poltički amaterizam", navodi Bešić.\nOn je rekao da je to zbog tog što bi Bečić na predsjedničkim izborima bio u realativno lagodnoj situaciju, budući da treba da dobije veči procenat podrške nego su Demokrate dobile na parlamentarnim izborima, a to je gotovo izvjesno, kako sada stvari stoje.\n"Dobiće sigurno, više od 10 odsto kao predsjednički kandidat. Prema tome, on ne može da izgubi", tvrdi Bešić.\nOn smatra da na predsjedničke izbore DF, da bi održao svoju poziciju, mora da izađe. „Njihova ideja o jednom kandidatu je samo zahtjev da se nametne njihov kandidat kao zajednički, a da ukoliko toga nema, svaki drugi kandidat bude optužen za kolaboracionizam“.\nBešić je ocijenio neozbiljnim mogućnost da Momir Bulativić bude kandidat na predsjedničkim izborima.\n"Ti koji to govore ne poznaju ni elementarno situaciju u kojoj se Bulatović nalazi. Njegova kandidatura za predsjdenika je potuno besmislena", rekao je Bešić.\nOn poručuje da bi zajednilki kandidat opozcije bila logički odlična karta što se, kako navodi, pokazalo kod Miodrga Lekića. On je kazao da je svaka vrsta ujedinjavanja opozicije veća opasnost za DPS, a da bi to posebno bio zajednički predsjenički kandidat.\nMiloš Bešić Aleksa Bečić\n16. 03. 2019. 22\nNa protest bez partijskih i nacionalnih obilježja\n25. 02. 2019. 12


Pogledajte najbolje reklame ovogodišnjeg Super Bowl-a (video) – Bankar.me\nFebruary 4, 2019 MARKETING, SAD, SVE VIJESTI, VIDEO VIJESTI Leave a comment\nKao i svake godine u reklame za Super Bowl se ulažu ogromne pare jer je emitovanje stvar prestiža. Kako i ne bi, kada 30 sekundi u okviru reklamnog bloka košta 5,25 miliona dolara! Za najbolje Super Bowl reklame tradicionalno se angažuju najpoznatiji holivudski glumci koji reklamiraju obično grickalice, pivo, ali i Amazon proizvode.\nNajbolje Super Bowl reklame za filmove i serije\nNaravno, tu su i neizbežni TV spotovi za najpopularnije filmove koji se očekuju u narednom periodu. Ove godine je opet Marvel bio u prvom planu sa spotom za Avengers: End Game, filmom koji će ove godine biti sigurno najgledaniji na svijetu. Tu je i najava za novu Zonu sumraka, ali i filmove i serije koje nas očekuju u narednom periodu.\nAmazon Super Bowl LIII reklama\nAmazon je ove godine odlučio da ne štedi, već da uz pomoć Harisona Forda i drugih holivudskih zvijezda promoviše Amazon Alexa program. Iz reklamnog spota ćete saznati šta se desilo sa “Beta programom za testiranje” koje su navodno dobile poznate ličnosti.\nGame of Thrones Bud Light reklama\nŠta se desi kada se ukrsti lagano pivo i teški zmajevi? Saznajte u reklami koja promoviše finalnu Game of Thrones sezonu, ali i čuveno američko lagano pivo.\nNajduhovitije Super Bowl 53 reklame\nI dok je finale američkog fudbala bilo ne previše kvalitetno, reklame opet nisu razočarale. Pored gore pomenutih hitova, i ostali su se potrudili da se o njihovim reklamama priča. Ovo su preostale najbolje Super Bowl reklame:\nPOJMOVInajbolje reklame Super Bowl\nPrevious Porasle cijene nafte na tržištima\nSljedeći Koncesioni akt morao na popravni, ali od davanja aerodroma u zakup se ne odustaje


Kako radi aplikacija za digitalno praćenje virusa\nNade da će aplikacije na mobilnim telefonima moći da pomognu u praćenju širenja korona virusa, nameću pitanje kompromisa između potrebe da se zaustavi Covid-19 i želje da se sačuva privatnost.\nS naporima vlada širom svijeta da ublaže mjere ograničenja i što prije otvore svoje ekonomije, sve se više pribjegava aplikacijama na telefonima za praćenje širenja korona virusa, što nameće brojne tehnološke izazove, ali i etička pitanja prioriteta zaštite privatnosti u odnosu na zaustavljanje bolesti od koje je umrlo više od 200.000 ljudi, pišu svjetski mediji.\nDio šire strategije za povratak normalnosti\nAplikacije za praćenje kontakata se sve više koriste širom svijeta, ali se postavlja pitanje da li će ljudi u demokratskim državama s fokusom na zaštitu privatnosti zaista željeti da instaliraju te programe, ukazuje američka televizija NBC njuz (NBC News).\nDok SAD, Velika Britanija i Evropa počinju planiranja za ublažavanja ograničenja, aplikacije za praćenje kontakata koje su samo prije nekoliko nedjelja bila tehnološka mogućnosti, sada su, kako navodi, američka televizija, blizu realnosti i sve prihvaćeniji dio šire strategije - kako se vratiti nečemu nalik na normalni život.\nPored Australije koja je ove nedjelje uvela takvu aplikaciju, one su već korištene u Singapuru, Kini i Izraelu s mješovitim uspjehom i ponekad agresivnim prikupljanjem podataka, podvlači televizija i ukazuje da sistemi predloženi u SAD i Evropi pokušavaju da sačuvaju privatnosti čuvanjem podataka na telefonu, bez slanja mnogo informacija na centralne servere.\nOčekuje se da će poslanici u Francuskoj ove nedjelje glasati o planu za pokretanje aplikacije, dok se na tome radi i u Velikoj Britaniji, Švajcarskoj i drugdje. U SAD federalne vlasti se još nisu izjasnile kako bi se te aplikacije mogle koristi, ali su neke savezne države već pokrenule probne verzije aplikacija.\nU Evropi i SAD se sve više prihvata korištenje Blutut (Bluetooth) tehnologije kao centralnog dijela aplikacije za praćenje kontakata, čime se mjeri blizina s drugim telefonima umjesto prikupljanja podataka o lokaciji s mreža mobilne telefonije.\nU Australiji je prvog dana poslije uvođenja, aplikaciju COVIDSafe instaliralo dva miliona ljudi, prenosi Blumberg (Bloomberg).\nCOVIDSafe bilježi "digitalno rukovanje" mobilnih telefona preko Blututa i ako se neko zarazi virusom, zdravstvene vlasti mogu pratiti ko je bio na 1,5 metara od te osobe 15 ili više minuta.\nAustralijska Vlada, kako ukazuje Blumberg, treba da prevaziđe zabrinutost za privatnost da ubijedi ljude da koriste aplikaciju i navodi da najmanje 40 odsto do 26 miliona stanovnika mora da je instalira da bi se ostvario uspjeh. Prema skorašnjoj anketi, od 1.000 ispitanih njih 45 odsto je reklo da je spremno da koristi aplikaciju, dok je 28 odsto reklo da neće.\nSlična aplikaciju u Indiji je ostvarila rekord po brzini kojom ju je instaliralo 50 miliona korisnika, uprkos brigama o privatnosti, ističe Blumberg. Neke zemlje poput Singapura, koje su pribjegle sličnoj tehnologiji, kažu da je praćenje kontakata strogo ograničeno na kontrolu bolesti i da neće biti upotrebljena za nametanje ograničenja ili karantina, dok indijska verzija ima mogućnost i za to.\nEpl (Apple) i Gulg (Google) su iznijeli tehničke detalje svojih oruđa koje planiraju da objave sljedećeg meseca kako bi se preko telefona omogućilo praćenje izloženosti korona virusu, pokušavajući i da riješe problem s kritikama o zaštiti privatnosti i nivoima detalja koji se mogu naći u podacima prikupljenim na mobilnim uređajima, piše Indipendent (The Independent).\nMnoge vlade i druga zvanična tijela takođe ubrzano rade na razvoju svojih verzija aplikacija, ali će, kako ističe britanski list, morati da se oslone na oruđa Epla i Gugla da osiguraju da te aplikacije budu potpuno efikasne. Bez podrške tih kompanije i njihovih operativnih sistema, aplikacije bi mogle biti suočene s tehničkim ograničenjima. Na primjer, da ekrani moraju biti uključeni da bi aplikacija bila aktivna.\nEpl i Gugl predložili su sistem koji će identifikovati korisnike preko nasumice generisanih brojeva dok će takozvani "metapodaci", poput snage Blutut signala i modela telefona, biti enkriptovani zajedno s primarnim podacima o tome pored koga su bili. Vrijeme izloženosti, odnosno koliko su dva telefona bila blizu jedan drugog, biće zaokruženo na petominutne intervale.\nKompanije su takođe nastojale da ublaže zabrinutost zdravstvenih stručnjaka da će sistemi biti neefikasni, pošto signal Blututa može proći kroz neke zidove pa može biti detektovan i kada je kratkotrajan i slab, zbog čega postoji bojazan od lažnih alarma od susjeda u stanovima pored ili prolaznika u javnom prostoru. Epl i Gugl navode da će obezbijediti podatke o nivoima jačine Blutut signala kako bi se bolje procijenila udaljenost dva telefona.\nTehnološki giganti vjeruju da će njihov prijedlog obezbijediti više privatnosti i ograničiti mogućnosti vlasti ili hakera da iskoriste logove na kompjuterskim serverima da prate određene pojedince i identifikuju njihove društvene kontakte, dok, kako ističe BBC, britanska zdravstvena služba vjeruje da će centralizovani sistem dati više uvida u širenje COVID-19.\nŠvajcarska, Estonija i Austrija, kao i neke panevropske grupe zalažu se za decentralizovan sistem. Njemačka je bila sklona centralizovanom sistemu, ali je vlada u Berlinu u nedjelju objavila da se predomislila i da ide na "snažno decentralizovani pristup". Time je Francuska ostala kao jedan od rijetkih glasnih pobornika centralizovanog sistema, dok je Evropska komisija naznačila da su prihvatljiva oba modela.\nRazlika u dva pristupa ima i posljedice na energetsku efikasnost, ukazuje BBC. Američke kompanije nastoje da omoguće da se digitalno rukovanje dva telefona odvija u pozadini bez aktiviranja uređaja. S druge strane, britansko rješenje podrazumeva da se aplikacija "probudi" u pozadini svaki put kada telefon detektuje da drugi uređaj ima isti softver. Neophodne operacije se brzo odvijaju prije nego što se telefoni vrati u stanje mirovanje, ali ipak utiču na potrošnju baterija.\nDok vlade razmatraju prednosti i mane efikasnosti tehnoloških rješenja za praćenje pandemije i privatnosti, aplikacije za korona virus stvaraju opasnost od stvaranja država nadziranja, ukazuje Fajnenšl tajms (The Financial Times).\nEpl i Gugl su posle više od decenije neprijateljstava krenuli u saradnju s ciljem da omoguće praćenje kako bi se pomoglo izolovanje zaraženih i otvaranje kompanija, ali, kako ističe list, dok prednost daju privatnosti nad centralizovanim nadzorom, tehnološki giganti otvaraju novi mogući sukob Silicijumske doline i vlada širom svijeta. Ishod tog sučeljavanja može odrediti koliko će svet brzo ukinuti mjere ograničenja i vratiti se u normalnost prije nego što bude gotova vakcina za COVID-19.\nPojedini aktivisti brinu da bi aplikacije mogle početi da se koriste samo za praćenje kontakata, ali da će završiti kao de fakto "imunitetski pasoši" sa zahtjevima građanima da pokažu svoj zdravstveni status sa svojih telefona, prije nego što uđu u javni prijevoz ili prisustvuju fudbalskoj utakmici. S druge strane, ukazuje Fajnenšl tajms, neki vjeruju da je ekstenzivan sistem nadzora opravdan u situaciji kada COVID-19 ubija stotine hiljada ljudi i paralizuje globalnu ekonomiju.\nEpl i Gugl insistiraju da njihove tehnologije neće moći da koriste zdravstvene službe koje se ne pridržavaju njihovih smjernica o privatnosti. U nadi da će ubijediti što više ljudi da koriste njihova oruđa, tehnološki giganti zabranjuju ekstenzivan nadzor i žele da pojedinci mogu da biraju da li će koristi aplikaciju.\nNapori za uvođenje aplikacija nameću ogromnu etičku dilemu, ukazuje britanski list. Najefikasnije oruđe praćenja kontakata potpuno bi ignorisalo brige oko privatnosti: aplikacije bi bile obavezne, svaki korisnik bi bio identifikovan i ljudi bi bili praćeni svuda gdje idu. Mogućnost Kine da izravna krivu zaraženih je donekle potvrdila kako autoritarne vlade mogu iskoristi tehnologiju za suzbijanje virusa, dok, kako ističe Fajnešl tajms, Zapad nastoji da ponovi kineski uspjeh, ali bez prelaženja u totalitarnu državu.


U Srbiji uhapšen regionalni direktor Policije Kosova\nHapšenje na Končulju: Nehat Thaqi\nSrpska policija je uhapsila u ponoć 28. septembra regionalnog direktora Policije Kosova, regiona Mitrovica Jug, Nehata Thaqija (Nehat Tači) – potvrdio je za RSE portparol kosovske policije, Daut Hoxha.\nHapšenje je izvršeno na graničnom prelazu "Bela Zemlja" na magistrali Gnjilane – Bujanovac, saopštila je Kosovska Policija.\nPortparol policije Daut Hoxha je rekao da "Kosovska Policija još nema objašnjenje od srpskih vlasti o razlozima hapšenja regionalnog direktora policije, te je zahtevano od nadležnih organa misije Evropske unije EULEX, da zatraži zvanično objašnjenje o razlozima hapšenja od srpske strane".\nPrema rečima portparola Policije "u trenutku hapšenja, regionalni direktor Policije, je bio van službene dužnosti i zajedno sa svojim prijateljem, za privatne razloge, putovao je preko teritorije Srbije prema zapadnim zemljama".\nMinistarstvo unutrašnjih poslova Srbije (MUP) potvrdilo je danas da je policija uhapsila Nehata Thaqija iz Uroševca, na osnovu raspisane poternice po naredbi Višeg suda u Nišu zbog "krivičnog dela terorizma".\nU saopštenju se navodi da je Thaqi uhapšen sinoć, oko 20 časova, na prelazu Končulj, prilikom izdavanja potvrde za ulazak na teritoriju centralne Srbije.\nNa osnovu rešenja Višeg suda u Nišu o određivanju pritvora iz 2010. godine, Thaqi je sproveden u pritvorsku jedinicu, navodi se u saopštenju MUP-a Srbije.


Stanje izazvano poplavama od jutros se polako normalizuje - Kozarac.ba\nZbog prestanka padavina hidrološka situacija jutros je na teritoriji bh. entiteta Republika Srpska nešto povoljnija, ali iz Civilne zaštite navode da će za smirivanje stanja izazvanog porastom vodostaja rijeka i pojavom oborinskih voda trebati nekoliko dana, što, opet, zavisi od meteoroloških uvjeta.\nIz Hidrometeorološkog zavoda RS navode da je usljed obilnih padavina u zapadnom i sjevernom dijelu Republike Srpske došlo do porasta vodostaja rijeka.\nPrema poslednjem osmatranju Kota vanredne odbrane od poplava prevaziđena je na hidrološkoj stanici Banja Luka – Delibašino selo, rijeka Vrbas za 78 cm i vodostaj iznosi 398 cm i na hidrološkoj stanici Novi Grad nizvodno, rijeka Una, za 54 cm, pa trenutni vodostaj iznosi 454 cm. Kota redovne odbrane od poplava prevaziđena je na hidrološkoj stanici Prijedor, rijeka Sana za 10 cm, a trenutni vodostaj iznosi 430 cm.\nSituacija u Posavini i Semberiji je nepromijenjena, potvrdila je jutros uposlenica Civilne zaštite RS Branka Klarić. U Semberiji je najveća šteta zbog izlijevanja podzemnih voda izazvana u Batkovićima i Ostojićima načinjena na poljoprivrednim površinama, pa prve procjene ukazuju da su u cijelosti uništene površine na kojima je posijan kukuruz.\nI na području opštine Gradiška situacija se od jutros smiruje potvrdio je u izjavi za Anadolu Agency (AA) šef Civilne zaštite te opštine Boško Pucar.\n“Noćas je oko 1:30 sati bilo kritično stanje na kanalu za odvod oborinskih voda Ljevčanica u Lijevču polju, kanal je odolio, a od jutros se voda povukla”, naveo je Pucar.\nStanje se smiruje i na području Novog Grada (Bosanski Novi), rekao je u izjavi za AA šef opštinske službe Ratko Pavić.\nPrema njegovim riječima najveće probleme izazvao je porast vodostaja riječica i potoka, te oborinske vode na tom području, koje su i poplavile poljoprivredno zemljište.\n“Sada se voda vraća u korita, ali to će neminovno dovesti do porasta vodostaja Une i Sane. Jedino što u ovoj situaciji može pomoći jeste da konačno dođe do poboljšanja vremenskih uslova, odnosno prestanka padavina”, istakao je Pavić.


Potrebna kreditna linija za obaranje kamata – Portal Podgorica\nKrivokapić: Volio bih da Crna Gora bude kao Luksemburg u svakom pogledu\nKo je Petar Marković, novi ambasador Crne Gore pri Evropskoj uniji?\nRadunović: Potrebna snažna politička podrška jakoj vladi\nPovećavanje plata bez potpore u proizvodnji i porastu realne ekonomije znači inflaciju i obezvređivanje rasta zarada\nDanas pretežno sunčano, do 23 stepena\nŽivotno ugrožena 54 kovid pacijenta\nSvečano zatvoren Underhillfest\nPromocija kulturno-istorijskih ruta Glavnog grada\nPotrebna kreditna linija…\nPotrebna kreditna linija za obaranje kamata\nfoto Ilustracija (Pixabay)\nObezbjeđivanje povoljnije kreditne linije za mikrokreditne finansijske institucije – MFI smanjilo bi kamatne stope na kredite koje one nude klijentima. To su kazali Pobjedi iz ovih institucija, komentarišući nedavnu inicijativu Centralne banke da IFC – članica Svjetske banke obezbijedi izvore finansiranja za ove MFI.\nKamatne stope na kredite koje MFI nude klijentima, a uglavnom se radi o onima koji ne mogu dobiti kredite kod banaka, jer nijesu bonitetni, u prosjeku su veće i do četiri puta nego kog banaka.\nPosljednji podaci CBCG pokazuju da je prosječna ponderisana efektivna kamatna stopa na ukupne kredite kod MFI iznosila 23,18 odsto, a kod banaka 5,87 odsto. Ukupni krediti koje su MFI odobrile klijentima, po posljednjim podacima sa kraja avgusta, bili su blizu 70 miliona eura.\nPodsjetimo da je krajem oktobra crnogorska delegacija održala sastanak i sa direktoricom IFC za Evropu i Centralnu Aziju Vibke Šlemer (Wiebke Schloemer) na kom je guverner dr Radoje Žugić otvorio pitanje obezbjeđivanja izvora finansiranja za mikrofinansijske institucije u Crnoj Gori. On je tada, kako je saopšteno iz CBCG, ocijenio da bi to „doprinijelo snižavanju kamatnih stopa koje nude mikrofinansijske institucije u zemlji, a koje trenutno predstavljaju veliko opterećenje za njihove klijente“. Dogovoren je nastavak komunikacije po ovom pitanju kako bi se sagledala mogućnost da ova korporacija podrži MFI sektor u Crnoj Gori.\nTragom ove informacije Pobjeda je pitala MFI da li bi došlo do obaranja kamatnih stopa, ukoliko bi bila obezbijeđena povoljna kreditna linija.\nIz Alter modusa je rečeno da pozdravljaju inicijativu Centralne banke.\n„Pozdravljamo inicijativu i napore CBCG da se obezbijede dodatni izvori finansiranja za mikrofinansijske institucije. Za očekivati je da bi svako smanjivanje kamatnih stopa od strane kreditora MFI, uključujući i IFC, dovelo i do smanjivanja kamatnih stopa koje se nude klijentima. Samim tim, logično, smanjilo bi se i opterećenje klijenata“, kazala je Pobjedi Ana Kentera, izvršna direktorica Alter modusa.\nPored ove MFI u Crnoj Gori posluju još i Monte kredit, Ozmont, Montenegro investments kredit, Klikloan, Kredit plus, Moj kredit, svi iz Podgorice i Kapital invest iz Berana. Njima se u julu tekuće godine pridružila i još jedna – Labor iz Podgorice.\nNa sajtu CBCG još nema finansijskih izvještaja ovih MFI za devet mjeseci, ali su po polugodišnjim od njih osam pet u gubitku.\nNajbolji rezultat ima Alter modus, koji je za pola godine u plusu 1,53 miliona eura a dao je 47 miliona eura kredita. Oni su od neto kamata ostvarili prihod od 4,1 milion eura, a od naknada i provizija 107 hiljada eura. Na drugom mjestu je Montenegro investments kredit koji je u plusu 197 hiljada eura, a dao je 7,5 miliona eura kredita – od kamata im je prihod 563 hiljade eura a od naknada i provizija pet hiljada. Na trećem mjestu je Monte kredit sa 26 hiljada eura profita koji u kreditima ima 7,9 miliona eura – od kamata su uzeli 644 hiljade a od naknada i provizija 26 hiljada eura.\nOzmont, koji u kreditima ima 569 hiljada eura, ima gubitak 133 hiljade, Kapital invest koji u kreditima ima pola miliona ima gubitak od 62 hiljade eura. Klikloan koji je dao preko 2,6 miliona eura kredita ima gubitak 27.000, Kredit plus sa 72 hiljade eura kredita ima tri hiljade gubitka, a Moj kredit sa 467 hiljada eura datih kredita ima hiljadu eura gubitka.\nUkupan poslovni rezultat ovih MFI za pola godine bio je plus od 1,52 miliona eura. Ukupan minus za šest mjeseci ovih pet MFI je 206 hiljada eura.\nTags: ekonomijapocetna info\nDrecun: Crna Gora je pred vratima recesije\nVlada od turizma očekuje 500 miliona eura...\nNeophodna defiskalizacija postojećih poreskih registar kasa\nKrivokapić: Volio bih da Crna Gora bude kao Luksemburg u\n20 октобра, 2021 Portal Podgorica\nKo je Petar Marković, novi ambasador Crne Gore pri Evropskoj


OHRABRENJE ZA ZADUŽENE U ŠVAJCARCIMA: Banka mora da vrati 20.000 evra klijentu | Direkt.rs\nPočetna Ekonomija OHRABRENJE ZA ZADUŽENE U ŠVAJCARCIMA: Banka mora da vrati 20.000 evra klijentu\nOHRABRENJE ZA ZADUŽENE U ŠVAJCARCIMA: Banka mora da vrati 20.000 evra klijentu\nUkupno 2,45 miliona dinara vratiće Vojvođanska banka svom klijentu iz Beograda, po osnovu više naplaćenog stambenog kredita u švajcarskim francima.\n– Nalazom veštaka je utvrđeno da je korisnik na ime otplate kredita vratio iznos od ukupno 10,8 miliona dinara, a da bi indeksacijom tog kredita u evro, za isti period otplate vratio oko 8,35 miliona dinara. Sud je presudio da banka dužniku mora da vrati razliku od 2,45 miliona dinara, što je oko 20.000 evra, kaže za Nova.rs Dejan Gavrilović, predsednik Udruženja.\n– Trenutno je oko par stotina naših članova u ovakvim sporovima sa bankama. Ovakav spor mogu da pokrenu korisnici kredita u francima koji nisu prihvatili leks specijalis zakon o konverziji, a takvih je oko pet, šest hiljada, kao i oni koji su svoje kredite u francima već otplatili ili su prinudno iseljeni iz stanova. I takvih korisnika kredita ima oko četiri, pet hiljada, navodi Gavrilović.\nPresuda je, kako navodi, doneta u martu, ali je, zbog vanrednog stanja, na adresu dužnika stigla tek u ponedeljak.


Poslednja teška situacija sa kojom se ova država, kao i većina ostalih država sveta suočila, je epidemija korona virusa iako je Novi Zeland za nijansu u ovoj borbi bio uspešniji.\nZa uspešnu borbu protiv korona virusa na Novom Zelandu građani su uglavnom zasluge prepisivali predsednici Vlade Džasindi Ardern. Ona je za vreme najstrožeg karantina u ovoj zemlji dostigla gotovo rekordan nivo podrške, pokazalo je istraživanje, piše Bizlife.\nOsim pandemije, Ardern se suočavala i sa ostalim problemima, poput pucnjave u džamiji u Krajstčerču, koja je okarakterisana kao teroristički napad.\n"Kapitalizam je izneverio naš narod. Ako imate stotine hiljada dece koja žive u kućama bez dovoljno sredstava za preživljavanje, to je neuspeh. Kako ga drugačije možete opisati?"\n"Čak i najgrozniji virusi mogu da postoje na mestima gde nisu dobrodošli. Rasizam postoji, ali ovde nije dobrodošao. Zato što nismo imuni na viruse, mržnju, strah i ostalo. Nikada nismo bili. Ali mi možemo da budemo nacija koja otkriva lek".\n"Za mene, vođstvo nije da nužno morate da budete najglasniji u sobi, već umesto toga da budete most, ili ono što nedostaje u raspravi i da pokušate da odatle stvorite konsenzus".\n"Potrebna je hrabrost i snaga za saosećajnost, a ja sam vrlo ponosan empatični i saosećajni lider. Pokušavam da zacrtam drugačiji put i to će naići na kritiku, ali mogu da budem verna samo sebi i obliku lidera u koji verujem".\n"Moramo da se trudimo da narodu obezbedimo smislen, ugodan život, gde je njihov rad dovoljan da prežive i da izdržavaju svoje porodice".\n"Izgovorite imena nastradalih, a ne čoveka koji ih je uzeo. On možda žudi za slavom, ali mi mu nećemo dati ništa, čak ni njegovo ime".\n"Nadam se da ne oseća nikakva ograničenja. Da nema nikakvog osećaja za ono šta devojke mogu ili ne mogu. Da to za nju nije čak ni koncept".\nO žrtvama pucnjave u Krajstčerču\n"Oni će zauvek ostati s nama. Oni su mi. Ali sa tim sećanjem dolazi i odgovornost. Odgovornost da budemo mesto kakvo težimo da budemo. Mesto koje je mnogobrojno i raznovrsno, prijatno, ljubazno i saosećajno. Te vrednosti predstavljaju najbolje u nama".\n"Najgori scenario nije opcija. Predstavljao bi najveći gubitak života Novozelanđana u istoriji naše zemlje. Neću da rizikujem. Vlada će učiniti sve što može kako bi vas zaštitila. Niko od nas to ne može sam".\n"Da li želite da budete lider koji gleda unazad i govori vam da ste bili na pogrešnoj strani onda kada je svet vapio za rešenjem?"\n"Teško mi je. Prolazim kroz potpuno ista osećanja kao i svaki drugi roditelj kad sam odsutna neko vreme … Da li sam dovoljno dobra ili nisam – ćerka, sestra, partner, majka – pokažite mi ženu koja se ne preispituje i ne oseća krivicu".\n"Nisam prva žena koja radi više poslova. Nisam prva žena koja je radila i imala bebu – mnogo je žena koje su to radile i pre mene".


Obrada zahteva konkursa za mlade još uvek u toku? - Mladi u agraru\nObrada zahteva konkursa za mlade još uvek u toku?\n19. maja 2020.14. februara 2021.\nNa isplatu svojih subvencija, mladi će morati još malo da sačekaju, foto: Pixabay, hfossmark\nNa upit mnogih čitalaca, kada će biti isplaćena sredstva namenjena mladim poljoprivrednicima iz prethodno aktulenog konkursa, dobili smo odgovor da je proces obrade velikog broja pristiglih zahteva za podsticaje za mlade poljoprivrednike u toku, prenosi Agroklub.\nPodsetimo, pravo na ovaj podsticaj ostvaruju punoletni primarni poljoprivredni proizvođači, koji su u godini podnošenja zahteva imali najviše 40 godina života, a čije je gazdinstvo osnovano posle prvog januara 2018. godine. Sredstva se isplaćuju unapred – u visini od 75 odsto od vrednosti investicije, na osnovu predračuna, odmah nakon odobravanja prava na podršku. Prema poslednjim informacijama, na ovaj konkurs pristiglo je oko 5.500 zahteva.\nDo sada isplaćeno preko 408 miliona dinara novčane pomoći\nU okviru Uredbe o novčanoj pomoći poljoprivrednim gazdinstvima u cilju ublažavanja posledica nastalih usled pandemije virusa korona, do sada je poljoprivrednim proizvođačima koji imaju prijavljenu plasteničku proizvodnju povrća isplaćena pomoć na namenske račune. Ukupno je isplaćeno nešto više od 408.000.000 dinaraza 10.035 gazdinstava, rekli su iz Ministarstva poljoprivrede za Agroklub.\n„Jednokratnu pomoć u ukupnom iznosu od 112,5 miliona dinara dobilo je 7.211 pčelara starijih od 70 godina. U narednom periodu obaviće se isplate i proizvođačima mleka. Nastojimo da svi korisnici budu isplaćeni u najkraćem mogućem vremenskom periodu“, rekli su iz resornog ministarstva.\nNaglasili su, na pitanje ovog medija, šta će biti sa isplatom redovnih i zaostalih subvencija iz prethodnih godina, da se isplata zahteva obavlja kontinuirano.\n„Do sada su isplaćeni svi uredno podneti zahtevi iz prethodne godine. Ostali zahtevi su u procesu dopune i biće procesuirani u najbržem mogućem roku. Rad Uprave je bio reorganizovan i izvestan broj kolega je svoje poslove obavljao od kuće, ali isplata podsticaja se nikada nije prekidala. Nakon ukidanja vanredne situacije nastavljen je rad u punom kapacitetu.“\nZa novi traktor slanje zahteva do 30. juna\nKonkurs za koji su poljoprivrednici pokazali najveće interesovanje je Javni poziv za podnošenje zahteva za investicije u fizičku imovinu poljoprivrednog gazdinstva za nabavku novog traktora. Podsetimo, Uprava za agrarna plaćanja, odlučila se na produžetak roka za podnošenje, pa je umesto do 29. maja, mogućnost slanja zahteva – poslednji dan juna, kako saznajemo iz Ministarstva.\nKonkursi IPARD programa sa izvesnim promenama\nNa pitanje, da li se nešto menjalo u terminima IPARD konkursa i kako se odvija obrada zahteva i slanje rešenja, iz Ministarstva rekli su nam da indikativni plan IPARD javnih poziva je pretrpeo izvesne promene usled okolnosti nastalih zbog bolesti COVID-19.\n„Prvi javni poziv u okviru nedavno akreditovane Mere 7 – Diverzifikacija poljoprivrednih gazdinstava i razvoj poslovanja, koja je namenjena razvoju ruralnog turizma, pomeren je i biće i objavljen po usvajanju Pravilnika za sprovođenje ove mere. Planirano je da se do kraja ove godine objavi još četiri javna poziva. U trećem kvartalu ove godine u okviru Mere 1 – Investicije u fizičku imovinu poljoprivrednih gazdinstava, imaćemo poziv za nabavku novog traktora kao i poziv za izgradnju i opremanje objekata uključujući i nabavku opreme i druge mehanizacije.“\nZa sam kraj godine planiran je javni poziv u okviru Mera 3 – Investicije u fizičku imovinu u vezi sa preradom i marketingom poljoprivrednih proizvoda i proizvoda ribarstva i to za izgradnja i opremanje objekata. Kako navode za Agroklub, do sada je raspisano i sprovedeno osam javnih poziva za IPARD podsticaje na koje je pristiglo nešto manje od 1.500 zahteva.\n„Odobreno je 296 projekata i imamo već 155 isplaćenih korisnika u iznosu od 6.8 miliona evra“, naglasili su iz Ministarstva.\nMladi Vojvođani ostali bez sredstava sa konkursa?


Dobojski Info - DOBOJ: Đaci dobili prostor za igru i razvoj\nutorak, 19 oktobar 2021 20:51\nFOTO: Dobojski Info | DOBOJ: Đaci dobili prostor za igru i razvoj\nPostavljanjem figura na šahovske table završen je projekat rekonstrukcije inkluzivnog igrališta u dvorištu Osnovne škole "Vuk Karadžić" u Doboju, a đaci s poteškoćama u razvoju su dobili prostor ne samo za igru, nego i za očuvanje svog zdravlja.\nNa raspolaganju su im, između ostalog, mini-teretana sa šest sprava, vrtuljak, klackalice, stolovi za stoni tenis, hendikep koš...\n"Djeca poput mog sina Miroslava, koja imaju hendikep, ne mogu da hodaju ili su u invalidskim kolicima, uz pomoć ovih sprava imaju mogućnost da fizički razvijaju oslabljene mišiće. Sada imaju mogućnost da svakodnevno koriste sprave i za noge i za ruke", kaže Snježana Mitrović, majka četrnaestogodišnjeg dječaka.\nMilena Janković, koordinatorka tima za realizaciju projekta, navela je da planiraju u skorije vrijeme, kada epidemiološka situacija bude dozvoljavala, da organizuju takmičenja, druženja, sportske aktivnosti.\n"Takođe, želimo da uspostavimo saradnju sa drugim školama iz regije", kazala je ona. Novac za rekonstrukciju igrališta je zapravo nagrada od 50.000 evra koju je škola osvojila na takmičenju Evropske komisije u konkurenciji 62 obrazovne ustanove.\n"U građevinske radove smo utrošili 53.000 KM, za nabavku sprava i gumene podloge 46.000 KM i desetak hiljada KM za uređenje okoline - kapiju, ogradu, video-nadzor, osvjetljenje, sjedalice.\nUkupna vrijednost ovog projekta na kraju je izašla na 110.000 KM. Znači, 97.600 KM smo obezbijedili iz naše osvojene nagrade, a ostatak je finansirao grad Doboj", izjavio je Ljubiša Blagojević, direktor škole.\nBoris Jerinić, gradonačelnik Doboja, naveo je da je siguran da će u narednom periodu izgraditi manju fiskulturnu salu koju će koristiti djeci s poteškoćama u razvoju kako bi imala tokom cijele godine fizičke aktivnosti.\nViše iz ove kategorije « Denis Spahić, trener Marka Maksimovića, za “Glas Srpske”: Ledeni je još kao dječak znao svoj put DOBOJ: Jevrejska zajednica mala, ali aktivna »


Lokalizacija, prevod prilagodjen tržištu - Prevodjenje - Prevođenje, usluge i zastupanje Proverbum\nLokalizacija podrazumeva prevod koji je prilagođen tržištu i/ili ciljnoj grupi. To znači da se tekst prilagođava jeziku tržišta, društvenim i drugim zahtevima uzimajući u obzir lingvističke i kulturološke aspekte koji se moraju ili prilagoditi ili izuzeti u celosti. Lokalizacija jeste kreiranje verzije na ciljnom jeziku i prilagođavanje sadržaja, stila, kulturoloških konvencija - valute, brojevi datumi... - državi i jeziku na kojem će se koristiti. Lokalizacija podrazumeva prevod softvera, softverske dokumentacije, uputstava za upotrebu, materijala za elektronsko ucenje, marketing materijala itd.\nSaradnja između Proverbum d.o.o. i SAP AG počela je 2003. godine. Za prevod SAP softvera neophodno je i znanje i iskustvo. Naš tim ucestvuje u lokalizaciji SAP softvera u Srbiji od samog početka što, pored prevoda sistema, podrazumeva i kreiranje terminologije. Pored prevoda SAP softvera i kreiranja terminologije, prevodilački tim vrši i prevod dokumentacije, materijala za obuku i marketing materijala.\nSAP AG je 2006. godine počeo da sprovodi program sertifikacije prevodilačkih partnera kojim je Proverbum d.o.o. od 2007. godine bio sertifikovani SAP partner za prevođenje za kombinaciju jezika engleski-srpski. Program je 2010. godine zamenjen programom SAP PartnerEdge kojem se Proverbum pridružio u septembru iste godine.\nOsnovan 1972. godine SAP je prepoznatljivi lider u pružanju zajedničkih poslovnih rešenja za sve industrijske grane i za svako tržište. Sa više od 33 200 klijenata SAP je najveća svetska kompanija za poslovni softver i treća svetska nezavisna softverska kompanija. Danas SAP ima više od 36 600 zaposlenih u više od 50 zemalja. SAP je usmerio svoje iskustvo ka isporuci velikog raspona rešenja za unapređenje svakog aspekta poslovnih procesa. Upotrebom SAP rešenja, kompanije svih veličina - uključujući i mala i srednja preduzeća - mogu smanjiti troškove, unaprediti procese i ubrzati prilagođavanje poslovnim potrebama i zahtevima tržišta. SAP je razvio i SAP NetWeaver platformu koja omogućava SAP klijentima da dostignu veću vrednost svojih investicija u IT. Sa centralom u Valdorfu u Nemačkoj, SAP se nalazi na nekoliko berzi uključujući i Frankfurtsku i Njujoršku berzu, pod simbolom SAP.


Najčešće laži u krevetu\nIako se skoro sve žene i svi muškarci pretvaraju da su potpuno iskreni kada je riječ o seksu, to je najčešće daleko od istine.\nDonosimo vam nekoliko najčešćih ženskih i muških laži koje su vezane za intimni život partnera.\nU najnovijem istraživanju na Sveučilištu Cambridge ispitano je 2.000 žena i muškaraca kako bi se došlo do spoznaja o njihovim najčešćim lažima vezanim za seks. Kao što ste možda i očekivali, postoje razlike između spolova.\nPrema rezultatima zanimljive ankete, najpopularnija laž među ženama vezana je za broj partnera s kojima su spavale, a muškarci najčešće lažu da ne varaju svoje partnerice.\nŽene često lažu da su doživjele orgazam, često slažu kada svom partneru kažu da ga vole, ne govore istinu kada kažu da ne maštaju o seksu s drugim muškarcima i lažu kada svom partneru priopće da ih boli glava prije seksa. Također, žene ne govore istinu kada kažu da ne masturbiraju i da ne gledaju porno filmove.\nS druge strane, muškarci znaju vrlo često slagati kada kažu partnerici da izgleda savršeno i da mu se sviđa njen fizički izgled, a baš kao i žene ne govore istinu kada kažu kako se ne samozadovoljavaju i kako ne gledaju porniće. Među čestim lažima muškaraca se nalazi i ona da su izdržljivi u krevetu i da zapravo ne znaju što im se dogodilo datu noć.


Vest - U iščekivanju privatizacije\nU iščekivanju privatizacije\nSva je prilika da se stvari u procesu privatizacije Ruidarsko topioničarskogf basena Bor neće odvijati tako brzo kako su neki optimisti predviđali. Trenutno se, kako tvrde dobro obavešteni izvori očekuje da najodgovorniji predstavnici rumunske kompanije Kuprum dođu i obaveste o aspektima svoje ponude koji su za drugu stranu neprihvatljivi sa pozicije važećeg zakonodavstva u Srbiji. Naime, priča se da je rumunska kompanija predvidela da dobar iznos cene koju je ponudila za kupovinu borskog kombinata bakra zapravo bude »zaleđen« na posebnom računu kao garancija za razrešavanje komplikovanih imovinsko pravnih odnosa sa preduzećima unutar holdinga, dok drugi tvrde da je to istovremeno i njihov vid zaštite u odnosu na eventualni stečaj. Dobro obavešteni tvrde da je zatražena i garancija da se cena električne energije neće menjati pet godina, kao i u pogledu zaštite životne sredine, gde je zatraženo rešenje koje je manje obavezujuće za novog vlasnika, ali i još niz pojedinosti o kojima detalje znaju samo članovi tenderske komisije koji su imali uvid u ponudu, ali koji su se izjavama obavezali da o tome javno ne govore. Upravo zbog toga, oko svega što se u ovoj oblasti dešava puno je nagađanja. Pouzdano se zna samo da se ništa neće odvijati brzo i da će i pregovori koji bi trebalo da se okončaju za 30 odnosno 45 dana početi tek pošto se otklone sadašnje prepreke.


Sistemi za podmazivanje minimalnom količinom maziva: HENNLICH\nSistemi za podmazivanje minimalnom količinom maziva\nNudimo sisteme za podmazivanje sa malom količinom maziva\nOvi sistemi su dizajnirani da distribuiraju tečno mazivo u tankom sloju po površini:\nna ravnu površinu poluproizvoda (čelične trake, kuglice i drugi rezovi), pre sledećih tehnoloških postupaka, eventualno zbog prezervacije\nna unutrašnju ili spoljašnju površinu delova pre njihovog sastavljanja\nSvi sistemi rade na istom principu - vazduh je noseći medium. Dovodne jedinice transportuju mazivo, u određenoj količini i intervalima, u deo za mešanje gde se vazduh meša sa kapljicama ulja. Veoma važna komponenta svih sistema su mlaznice za aplikaciju koje formiraju, u zavisnosti od njihovog tipa, odgovarajući oblik mlaza.\nSistem ORSCO se isporučuje sa jedinicama za napajanje u 3 dimenzije 0,015-0,030-0,060 ml, opciono u 50 razreda do 100 do 10% nominalne vrednosti, mlaznicama različitog obika prskanja sa dvosturkim tipom rada-pulsirajućim i neprekitnim nanošenjem. Impuls za rad dozirnog uređaja upravlja se iz lokalnog ili superiornog kontrolnog sistema.\nSistem MICROSPRAY, sličan kao sistem ORSCO, nudi se uz jedinicu za snabdevanje sa opcionom zapreminom doze u rasponu od 2-50ml/hod. Deo ovog sistema je i pneumatski generator impulsa. Sistemu nije potrebna nikakva elektro kontrola, svoj rad pokreće jdnostavnim otvaranjem ventila za vazduh. Sistem se može primeniti samo za kontinuirane procese.\nSistem sa uređajem za doziranje CENTROMATIC je dizajniran za manje zahtevne aplikacije bez striktnog zahteva za ravnomerno podmazivanje.\nHENNLICH pružamo kompletnu uslugu: projektovanja sistema, komponente, montaža i puštanje u rad, obuka, garancija i servis, rezervni delovi i konsalting.\nKatalog sistemi centralnog podmazivanja\nKatalog oprema i pribor za podmazivanje\nIsporučuju male količine ulja, smanjuje mogućnost kontaminacije proizvoda i eliminiše mogućnost premalog ili previšeg podmazivanja.\nUNI-MICROSPRAY sistem za podmazivanje minimalnom količinom ulja raspršenim u vazdušnoj struji.\nSistemi podmazivanja pod pritiskom uljem i mašću\nSistemi za podmazivanje ležajeva sa mešavinom ulje+vazduh\nSistemi podmazivanja zupčanika\nSistemi za doziranje maziva


Rezultati sve vidljiviji - Glas Podrinja\nOBILAZAK SVIH GRADILIŠTA U LjUBOVIJI\nPredsednik Jovanović je razgovarao sa predstavnicima izvođača kao i sa radnicima na svim gradilištima, koji uprkos velikim temperaturama vredno i savesno obavljaju posao. Ljubovija je u izgradnji, a rezultati već su tu i svakog dana sve više vidljivi\nPredsednik Opštine Ljubovija Milan Jovanović i pomoćnik predsednika za infrastrukturu Aleksandar Perić obišli su u ponedeljak radove na svim gradilištima na teritoriji opštine Ljubovija.\nPredstavnici opštine najpre su obišli radove na izgradnji prve faze bazena. Betoniranje zidova bazena je završeno i buduće kupalište polako dobija svoj oblik.\nJovanović i Perić zatim su posetili gradilište na uređenju rečnog korita reke Ljuboviđe u ulici Moše Pijade i uverili se da radovi teku po planu. Uređenje rečnog korita započeto je kod kružnog toka u Svetosavskoj ulici gde su radovi najdalje odmakli, a predstavnici naše opštine obišli su i ovu lokaciju. Narednih dana izvršiće se asfaltiranje i izrada trotoara koji su odneti u prošlogodišnjoj poplavi, a posle čega će saobraćaj od kružnog toka prema autobuskoj stanici biti normalizovan.\nPre nekoliko dana započeta je rekonstrukcija ulice Vojvode Mišića u delu jednosmerne, gde će po završetku radova ulica biti otvorena za dvosmerni saobraćaj. Danas je otvoreno i novo gradilište. U Predškolskoj ustanovi „Poletarac“ započeti su radovi na izgradnji nove prostorije za decu.\nOno što veliki deo naših sugrađana posebno interesuje jesu radovi na izgradnji carinskog terminala na mostu „Bratoljub“. Jovanović je sa šefom Kabineta načelnika Opštine Bratunac Goranom Kočevićem posetio gradilište kod mosta u Bratuncu gde su radovi u završnoj fazi i prema realnim procenama, otvaranje mosta očekuje se do kraja septembra.\nPredsednik Jovanović je razgovarao sa predstavnicima izvođača kao i sa radnicima na svim gradilištima, koji uprkos velikim temperaturama vredno i savesno obavljaju posao. Ljubovija je u izgradnji, a rezultati već su tu i svakog dana sve više vidljivi.


Ažuriranje Adresnog registra: Ozvaničenje naziva ulica po Kragujevcu | InfoKG - Mesto gde se informišem\nSreda, 06 Februar 2019 10:00Autor: Jovana Mladenović\nU toku je realizaciji projekta ”Ažuriranje Adresnog registra u Republici Srbiji”, a stim u vezi i Kragujevac će morati da se pozabavi određivanjem naziva ulica i zaseoka. Reč je o onim ulicama koje imaju nazive, ali oni nisu zvanični, iako na terenu egzistiraju i u Adresnom registru se nalaze kao takvi.\nGradsko veće na sednci održanoj 5. februara utvrdilo je predlog odluke o određivanju naziva ulicama i zaseocima u naseljenim mestima na teritoriji grada Kragujevca i uputilo odbornicima Skupštine grada na razmatranje i odlučivanje. Odluka se odnosi na ulice koje imaju nazive koji nisu ozvaničeni, ali na terenu egzistiraju i u Adresnom registru se nalaze kao nezvanični nazivi.\nPredloge za određivanje naziva ulica po imenima znamenitih ličnosti, po značajnim istorijskim, političkim, geografskim, etnološkim i drugim obeležjima, koja će doprineti identifikaciji određene sredine, nadležnom skupštinskom Odboru dostavili su saveti građana mesnih zajednica na teritoriji grada Kragujevca\nU toku je realizaciji projekta ”Ažuriranje Adresnog registra u Republici Srbiji” koji uključuje sva relevantna ministarstva i organizacije. Projekat podrazumeva sinhronizovane aktivnosti koje vode ka tome da svaka ulica dobije naziv, a svaki objekat kućni broj, odnosno da se zvanična baza Adresnog registra u potpunosti ažurira i da je, nakon toga, preuzmu i koriste sve državne institucije. U tom smislu, gradu Kragujevcu su dostavljeni Elaborati uličnog sistema Republičkog geodetskog zavoda, za sva naseljena mesta na teritoriji grada Kragujevca, u kojima su naznačene ulice, delovi ulica i trgovi za koje je potrebno odrediti nazive.\nOvo su novi nazivi ulica u gradu, Licej dobio svoju


Žena prijavila da joj je ukraden auto u kome se nalazilo dete: Policija odmah intervenisala, a onda je usledio šok! | Burina.NET :: Novosti iz zemlje i sveta\nŽena prijavila da joj je ukraden auto u kome se nalazilo dete: Policija odmah intervenisala, a onda je usledio šok!\nMeštanka Sjenice, Elvira Redžepović, prijavila je policiji da joj je ukraden automobil marke volksvagen „džeta“, u kom se u tom trenutku nalazilo njeno trogodišnje dete. Kako javlja portal indeksonline.rs pozivajući se na izvor blizak MUP-u, ženska osoba je prijavila da joj je vozilo ukradeno dok je bila u kupovini. Policija je odmah blokirala sve...Pročitaj više...\nPOVREĐENI DETE (5) I TRUDNICA Strašan epilog sudara na Begaljičkom brdu kada se AUTO ZAKUCAO U AUTOBUS Blic :: Beograd (Danas) - Šest osoba povređeno je, među kojima jedno dete i trudnica, u saobraćajnoj negzodi na Begaljičkom brdu na auto-putu Niš-Beograd, oko 9.35 sati kada je putničko vozilo marke "ford fokus" austrijskih...


Avion iz Niša za Bazel hitno sleteo u Zagreb zbog dima - 16.09.2018, Sputnik Srbija\nAvion kompanije „Viz er“ u subotu uveče hitno je sleteo u Zagreb zbog dima u pilotskoj kabini, saopštio je „Avioradar“, prenosi zagrebački portal „Indeks“. 16.09.2018, Sputnik Srbija\nvesti, viz er\n© AP Photo / MTI, Zsolt CzeglediAvion kompanije Viz er\nAvion kompanije „Viz er“ u subotu uveče hitno je sleteo u Zagreb zbog dima u pilotskoj kabini, saopštio je „Avioradar“, prenosi zagrebački portal „Indeks“.\nKako se navodi, posada je sinoćni let iz Niša za Bazel preusmerila na zagrebački aerodrom, a avion se u tom momentu nalazio u vazdušnom prostoru Austrije na visini od 11.000 metara.\nTroje ljudi zatražilo je lekarsku pomoć, preneo je Tanjug.\nIz zagrebačkog aerodroma „Franjo Tuđman“ potvrdili su da je avion hitno preusmeren zbog pojave dima u pilotskoj kabini. Kako navodi „Avioradar“, medicinsku pomoć zatražila su dva putnika i jedan član posade, a detalji o povredama su nepoznati.\nPreusmereni avion, u kojem je bilo 180 putnika, sleteo je u Zagreb u 21.02, gde su putnici ostali na terminalu do dolaska drugog aviona, a zatim su nastavili putovanje prema Bazelu.


Perun.hr forum • View topic - PSIHOKRATIJA 2 nova singla posle 26 godina\nBoard index ‹ OPCENITO O METALU ‹ Domaća scena ‹ PSIHOKRATIJA 2 nova singla posle 26 godina\nPredstavljamo vam posle 26 godina prvi singl sa trećeg albuma beogradske goth/electro/neoclassical grupe PSIHOKRATIJA (osnovane 1987.), planiranog za proleće 2018. god, pod nazivom "The Hunting".\nProšle godine, posle 25 god., izdat je drugi album pod nazivom "U teatru misterije" u sklopu diskografskog CD-a izdatog za PMK records. Ovo izdanje najavilo je nastavak rada grupe pod inicijativom osnivača Gorjana Krstića, koji se premijerno oglasio obradom pesme "Fenix" grupe Dobri Isak, za kompilaciju posvećenu ovom bendu.\nPesma je snimljena u studiju "So What" u Beogradu, pod dirigentskom palicom Vanje Kuletina koji je odgovoran i za bubnjeve i perkusije, dok sintisajzere, klavijature i semplove potpisuje sam Gorjan Krstić, i predstavlja arhetipsku priču o traganju za izgubljenom dušom pojedinca u savremenom svetu, koji je i lovac i lovina, i kao takav osuđen na neuspeh.\nDrugi singl pod nazivom “Tiranny Of The Soul” snimljen je januara 2018.god. Na vokalu gostovao je Nenad Cvetičanin, poznatiji kao frontmen niškog sastava Arnold Layne. Muziku, tekst, aranžmane, klavijature i sintisajzere potpisuje mastermind grupe, Gorjan Krstić, dok je za bubanj, udaraljke, snimanje i produkciju bio zadužen Vanja Kuletin. Završetak kompletnog novog albuma posle 27 god., očekuje se na proleće ove godine.\nBesplatno Preuzimanje: https://pmkrecords.bandcamp.com/album/t ... -2017-2018


Doživotni zatvor za čelnika Muslimanske braće Snage sigurnosoti uhapsile su bivšeg privremenog lidera Muslimanske braće Mahmouda Ezzata prošlog augusta u raciji u kairskoj četvrti Peto Naselje\n08. 04. 2021. u 18:57 Face.ba\nEgipatski sud osudio je u četvrtak Mahmouda Ezzata, bivšeg privremenog lidera Muslimanske braće, na doživotni zatvor, nekoliko mjeseci nakon što je zatvoren u stanu u Kairu.\nSnage sigurnosoti uhapsile su Ezzata prošlog augusta u raciji u kairskoj četvrti Peto Naselje, što je posljednji u seriji udaraca pokretu koji je meta napada od kako je svrgnut sa vlasti 2013. godine.\nEzzat je osuđen po optužbama za poticanje na nasilje i davanje vatrenog oružja tokom sukoba ispred sjedišta Muslimanske braće između njihovih pristalica i protivnika 2013. godine, navodi sudski izvor Reutersa.\nU istom slučaju je još nekoliko članova Muslimanske braće osuđeno na doživotni zatvor.\nEzzatov advokat nije bio dostupan za komentar.\nU vrijeme hapšenja Ezzata Muslimanska braća su objavila kako ga vlasti gone na osnovu “lažnih političkih optužbi“.\nRanije osuđen na smrtnu kaznu\nEzzat je bio utjecajni bivši zamjenik lidera pokreta Mohameda Badieja te je smatran tvrdolinijašem u grupi.\nPostao je privremeni lider nakon hapšenja Badieja u augustu 2013. godine.\nRanije je osuđen na smrt i na doživotni zatvor u odsustvu, no suočava se s ponavljanjem suđenja po pritvaranju.\nDrugi viši pripadnici grupe su ili zatvoreni ili su napustili Egipat.\nReuters navodi kako egipatske vlasti optužuju Muslimansku braću na “promoviranje militantne politike i za subverziju”, što oni kategorički negiraju.


Auto Autor:Agencije01. jan. 202115:28\nOva 2021. godina za Škodu je od velikog značaja jer obeležava brojne važne godišnjice: čak 30 godina veze sa VW grupom, kao i neverovatnih 120 godina u automobilskom sportu. Takođe, prva moderna Octavia predstavljena je pre 25 godina, a Superb puni 20.\nVáclav Laurin i Václav Klement osnovali su svoju kompaniju krajem 1895. godine, koja će kasnije postati Škoda Auto. Do sledeće godine, mlada kompanija već je proizvodila pet različitih modela bicikala, a od 1899. njen se portfolio proširio i na motore. Sa njima je nastala ponosna moto-sport tradicija vozila iz Mladá Boleslav pre 120 godina. Na samom početku stvorena je legenda: 29. juna 1901. godine vozač fabrike Narcis Podsedníček završio je najzahtevniju trku tog vremena – trku od Pariza do Berlina od 1.196 kilometara, na sedištu motocikla L&K.\nJoš jedan veliki uspeh u moto sportu obeležiće 40 godina 2021: Škoda je 1981. godine osvojila titulu evropskog prvaka u putničkim automobilima. Model 130 RS, poznat i kao „Porsche of East“ (Porsche sa Istoka), dokazao se na stazi kao predvodnik u svojoj klasi, a Škoda je osigurala i prvenstvo sa brzim kupeima tokom zadnjeg kola sezone u Zolderu.\nGde se zapravo proizvode Škodini modeli automobila\n30 godina pod kišobranom VW koncerna\nŠkoda Favorit je takođe usko povezan model sa najvažnijom godišnjicom kompanije u 2021. godini. Nakon Plišane revolucije u novembru 1989. i tranzicije u tržišnu ekonomiju, brzo je postalo očigledno da Škodi treba snažan međunarodni partner.\nModeran dizajn kompaktnog modela Favorit probudio je interesovanje VW grupe za češkog proizvođača automobila početkom 1990-ih.\nNakon intenzivnih pregovora sa nekoliko potencijalnih partnera, proizvođač automobila postao je deo Folksvagen grupe pre 30 godina, 16. aprila 1991. godine.\nU to je vreme Škoda je proizvodila gotovo 200.000 vozila godišnje, ali samo jednu seriju modela. Kompanija je proizvodila na tri lokacije u češkoj regiji tadašnje Čehoslovačke Republike. Škoda je od tada postala vodeća na regionalnom tržištu i postala globalni igrač. Sada nudi deset serija modela i uspešna je na više od 100 tržišta širom sveta. Pored toga, kompanija neprestano proširuje svoju paletu električnih modela i povećala je isporuke preko šest puta u protekle tri decenije.\nKljučni modeli slave rođendane\nZnačajne godišnjice se obeležavaju ove godine za nekoliko modela koji su dali veliki doprinos ovoj priči o uspehu. Na primer, biće to 75. godina od premijere modela Škoda 1101/1102 Tudor, koji je imao ključnu ulogu u uspešnom razvoju proizvođača automobila u posleratnom periodu. 1966. godine, terenac Trekka proizveden na Novom Zelandu, dokazao je da je robusna tehnologija takođe pogodna za visokospecijalizovane primene i najzahtevnija tržišta. Kockasti terenac proizveden je na osnovi modela Octavia Super iz tog vremena, a smatra se i pretečom porodice Škodinih SUV modela, koji su danas u velikoj potražnji.\nPrva generacija moderne Octavie, prvi model koji je u potpunosti razvijen pod okriljem VW koncerna, takođe proslavlja svoju godišnjicu. Škoda je započela serijsku proizvodnju ovog modela pre 1996. godine. Sada je aktuelna četvrta generacija, koja se može pohvaliti najraznolikijim i najodrživijim portfoliom pogonskih sistema u istoriji modela.\n2001. godine Škoda je modelom Superb oživela još jedno istorijsko ime: proizvođač se s njom takmiči u klasi velikih porodičnih automobila 20 godina, a sada je u trećoj generaciji. Sa modelom Superb iV, proizvođač automobila predstavio je svoj prvi model sa plug-in hibridnim pogonom u prvoj polovini 2019. godine.\njublilejiŠkodaŠkoda Octaviaškoda superbvolkswagen


Na akciji u Belotiću prikupljeno 38 jedinica krvi\n15.02.2018 Na akciji u Belotiću prikupljeno 38 jedinica krvi\nCrveni krst Bogatić, tradicionalno, prvu akciju dobrovoljnog davanja krvi u godini sprovodi 15.februara, u saradnji sa osnovnom organizacijom Crvenog krsta u Belotiću. Svoju humanost danas je iskazalo 49 meštana, ali i gostiju iz susednih sela, od kojih je nakon obavljenih lekarskih pregleda, krv dalo 38 davalaca.\nVeliki broj višestrukih davalaca proteklih godina bili su pravi primer mladima. Kako navode, po ugledu na starije članove porodice, ali i meštane, na ovu akciju odazvala su se i tri nova davaoca.\n„Moj otac već godinama daje krv, ali je sprečen da učestvuje na ovoj akciji, pa sam tako odlučio da ja to danas učinim prvi put. Poručio bih svakom ko je u mogućnosti da da krv, jer će nekome to mnogo značiti“, izjavio je Milenko Rogić.\nPrimenom novog Zakona o transfuzijskoj medicini ukida se davanje krvi u bolnicama, a dragocena tečnost biće prikupljana, obradjivana i distribuirana isključivo u pet velikih centara. Tako će sve planirane akcije Crvenog krsta Bogatić u tekućoj godini biti sprovedene u saradnji sa Institutom za transfuziju krvi Srbije.\n“Sarađivali smo već sa davaocima iz ovog kraja i mogu reći da su dosadašnja iskustva samo pozitivna. Ova sredina može da posluži kao primer mnogo većim mestima, ali i gradovima, što pokazuju i priznanja koja su stigla u vašu opštinu protekle dve godine”, istakao je Dušan Serafimović, propagator u Institutu za transfuziju krvi.\nSledeća akcija koju će sprovesti Crveni krst Bogatić i Institut za transfuziju krvi Srbije održaće se 03. marta u Mačvanskom Metkoviću.\nVi ste posetilac br: 6 998 723


RAMPA VAŠINGTONA: I Amerikanci ne dopuštaju raspravu o Kosovu u UN – ProSrpski Portal\nO SITUACIJI na Kosovu i Metohiji neće se u Savetu bezbednosti UN raspravljati ni tokom septembra, jer ni SAD, koje ovog meseca predsedavaju ovom telu svetske organizacije, nisu u dnevni red uvrstile izveštaj generalnog sekretara Antonija Guteresa. Amerikanci su sledili Britance, koji su kao predsedavajući prošlog meseca grubo prekršili višedecenijsku praksu da se o stanju na Kosovu na Ist Riveru raspravlja na svaka tri meseca. Pročitajte još – London ne dopušta raspravu o Kosovu u UN Ovakav scenario za “Novosti” je najavio šef diplomatije Ivica Dačić, koji je rekao da potez Londona, a sada i SAD, nije iznenađenje jer njihovi predstavnici pri SB UN već godinama zagovaraju da se sednice posvećene KiM prorede ili zatvore za javnost, uz objašnjenje da je stanje u našoj južnoj pokrajini dobro i da ova tema više ne spada u red gorućih. Dačić poručuje da Srbija ne odustaje od toga da svetska vlada raspravlja o Kosovu i da čeka da predsedavajući bude neko ko nam je naklonjen. Sednica o KiM mogla bi da bude u oktobru, kada predsedava Bolivija, koja ne priznaje Kosovo, najkasnije u novembru, kada će to biti Kina.\nAmerikanci dopuštaju Kosovu Ne RAMPA raspravu VAŠINGTONA\nViše trošili za plate, putovanja i prevoz


Porodica Đurkić u novom domu | TV KANAL 9 NOVI SAD\nNaslovna EMISIJE Porodica Đurkić u novom domu\nPorodica Đurkić u novom domu\nVIDEO K9: Nakon godinu i po dana neizvesnosti, sedmočlana porodica Đurkić konačno se uselila u svoj novi dom, obezbeđen angažovanjem sugrađana koji su donirali i prikupljali sreddstva kroz brojne humanitarne akcije.\nInicijativa za kupovinu kuće od oko 60-ak kvadrata u Kisačkoj 65 pokrenuta je pre oko godinu dana, kada je porodici Đurkić pretilo da ostane na ulici, a da deca koja su odlični đaci OŠ „Žarko Zrenjanin“ budu smeštena u Centar za socijalni rad.\nUseljenju u njihov novi dom prisustvovali su učenici i nastavnici te škole koji su i pokrenuli akciju pomoći za svoje drugare iz porodice Đurkić, Udruženje građana Novi Sad, kao i sugrađani koji su ovoj akciji dali svoj doprinos.\n“Prezadovoljni smo, presrećni, i ovom prilikom bih htela stvarno da se zahvalim Gradu Novom Sadu, gospodinu Goranu Bajšanskom, gospodinu direktoru OŠ ,,Žarko Zrenjanin”, razrednim starešinama, đaćima i roditeljima, takođe te škole, jer su stvarno uspeli da nam izađu u susret pomognu na neki način, prvenstveno da naša deca ostanu uz nas i da ova porodica ostane na okupu i da nam reši životnu brigu”, rekla je Bojana Đurkić.\nTokom godinu i po dana kroz razne humanitarne akcije i prilozima sugrađana, prikupljeno je 1.125.000 dinara kojima su obezbeđeni dostojanstveni uslovi za život ove porodice.\n“Uspeli smo da animiramo građane, da svi stanemo iza jedne romske porodice koja je pokazala potencijal da želi da izvede svoju decu na pravi put”, kazao je Goran Bajšanski iz Udruženja građana Novi Sad.\n“Već na sednicama nastavničkog veća u našoj školi se čula priča o o jednoj porodici koja dobro vaspitava svoju decu i koja dolaze uredno u školu i da se vodi računa o deci kao našim učenicima, a kada smo čuli da se ruši karton naselje mi smo svi znali da će oni ostati bez doma. Moji nastavnici, prvenstveno Branka Savanović i Aleksandra Spasić su pokrenule ovu akciju, a kasnije su to prihvatili i svi učenici i nastavnici u školi”, naveo je Žarko Mušicki, direktor OŠ Žarko Zrenjanin.\nAkciju je finansijski i na druge načine pomogao i Grad Novi Sad, u saradnji sa društveno-odgovornim kompanijama.\nPrethodni tekstNe mare za riblji fond\nSledeći tekstPrepreke građanskoj Srbiji


Privatizacija Komercijalne banke nije obavezna po svaku cenu – Bankar.rs\nVučić: “Platićemo minimalac svima tri meseca, razmišljamo i da svakom punoletnom damo po 100 evra”\nCOVID-19 će pokositi više od 25 miliona radnih mesta širom sveta\nPKS: Zajedno kroz krizu – anketa za privrednike\nIsplata penzija iz Austrije, Bugarske, Holandije, Hrvatske i Kanade\nHome/ANALIZE/Privatizacija Komercijalne banke nije obavezna po svaku cenu\nANALIZEBANKEDOMAĆE BANKEINTERVJUISLIDERSVE VESTI\nViceguverner Narodne banke Srbije (NBS) Željko Jović smatra da država može da se potvrdi kao odgovoran vlasnik Komercijalne banke, kao što godinama odgovorno upravlja javnim finansijama, i da privatizacija Komercijalne banke ne mora da se sprovede po svaku cenu.\n„Sa našeg stanovišta (NBS), ne treba upadati u zamku da se postupak privatizacije Komercijalne banke mora sprovesti po svaku cenu, naročito imajući u vidu njenu veličinu i značaj u bankarskom sektoru“, kaže Jović.\nDodaje da su se, nakon što je država povratila većinsko vlasništvo nad kapitalom banke, stekli uslovi da se i u upravljanju ovom finansijskom institucijom „država potvrdi kao odgovoran vlasnik, kao što je u prethodnom periodu savesno i odgovorno upravljala javnim finansijama“.\n„Preuzimanjem dominantnog paketa vlasništva nad Komercijalnom bankom (83,2 odsto) otklonjene su prepreke za efikasno upravljanje, koje su proizilazile iz specifičnih uslova za odlučivanje predviđenih Ugovorom akcionara, a koji je sa međunarodnim finansijskim institucijama zaključen u privatizaciji banke iz 2006.“, navodi Jović u razgovoru za „Magazin Biznis“.\nIstiče da je primarna nadležnost NBS da sprovodi ocenu poslovne reputacije vlasnika banke, i da u tom procesu ona ne pravi razliku između lica u privatnom ili državnom vlasništvu, stranom ili domaćem.\n„Dakle, sa stanovišta NBS od suštinskog značaja je posvećenost vlasnika banke kvalitetnom korporativnom upravljanju, nezavisno od toga da li je reč o licu u privatnom ili državnom vlasništvu. To se postiže obezbeđenjem profesionalnog menadžmenta“, kaže Jović.\nViceguverner NBS, u tom kontekstu, ukazuje da je „na kraju krajeva, najveći pojedinačni vlasnik Nove Ljubljanske banke, potencijalnog investitora u postupku privatizacije Komercijalne banke, i dalje Republika Slovenija“.\nOsvrćući se na poslovanje domaćeg bankarskog sektora, Jović je izneo podatak da je dobit banaka u Srbiji premašila pola milijarde evra od januara do kraja novembra prošle godine, zahvaljujući neto prihodima od kamata i naknada, usled povećane kreditne aktivnosti.\n„Ukupni krediti i privredi i stanovništvu su zabeležili dvocifren međugodišnji rast. Zaključno sa novembrom 2019. neto dobitak pre oporezivanja na nivou bankarskog sektora iznosio je 63,5 milijardi dinara (540 miliona evra), 20 banaka je poslovalo sa dobitkom od 64,9 milijardi dinara, dok šest banaka sa gubitkom od 1,4 milijardi dinara“, naveo je on.\nTo je, prema njegovim rečima, za 8,7 procenata manje nego u istom periodu prethodne godine, kada je neto dobitak iznosio 69,6 milijardi dinara.\nNa nešto niži rezultat bankarskog sektora prošle godine u odnosu na isti period 2018, značajan uticaj imala je primena zakona o konverziji stambenih kredita indeksiranih u švajcarskim francima, objašnjava Jović.\nNaglašava da su banke koje posluju u Srbiji adekvatno kapitalizovane, s obzirom na to da je na kraju septembra prošle godine prosečna vrednost pokazatelja adekvatnosti kapitala na nivou bankarskog sektora iznosila 23,6 odsto, što je znatno iznad minimuma od osam odsto koji je NBS propisala, prenosi Tanjug.\n„Takođe, banke u Srbiji imaju veoma zadovoljavajuću likvidnost već duži vremenski period. Prosečan mesečni pokazatelj likvidnosti banaka u novembru 2019. iznosio je 2,13, što je dvostruko više od regulatornog minimuma od 1,0“, rekao je Jović.\nKOMERCIJALNA BANKA Beograd prodaja komercijalne banke Viceguverner zeljko jovic


Za vraćanje Planete ljudima i vraćanje čoveka Planeti - Vesti - HSE Portal\nZa vraćanje Planete ljudima i vraćanje čoveka Planeti\n03. Jun. 2019.\nMinistar zaštite životne sredine Goran Trivan otvorio je danas međunarodnu naučnu konferenciju „Vraćanje Planete ljudima i vraćanje čoveka Planeti“ koja je tematski obuhvatila najaktuelnije probleme životne sredine sa kojima se suočava savremeni čovek.\nPitanja životne sredine su ključna univerzalna pitanja, ona prožimaju sve aspekte današnjice, ukazao je ministar Goran Trivan, naglašavajući da se posledice višedecenijskog nemara i nedovoljne svesti u Srbiji odražavaju na mozaik koji oslikava u kakvom okruženju živimo i šta radimo sebi i drugima.\nUkazujući na simboličan naziv Konferencije, Trivan je rekao da se Planeta istorijski menja, a principi održivog razvoja koje je čovek utvrdio u borbi za očuvanje životne sredine pokazali su se nedovoljnim. Srbiji su potrebne nove tehnologije i nove životne navike da bi dostigli budućnost sa čistim rekama, boljim vazduhom, više pošumljenih predela, budućnost koja je moguća što dokazuju razvijene zemlje koje su već prolazile sličnim putem. „Moramo menjati svoju logiku i svoje ponašanje“, istakao je ministar, ukazujući da su zapadnoevropske zemlje dokazale da je to moguće, a Srbija bi trebalo da odabere način koji je najefikasniji.\n„Pošumljavati nije skupo i nije teško, a predstavlja najefikasniji i najjeftiniji način borbe protiv klimatskih promena, zbog čega će Ministarstvo nastaviti da podržava organizovano pošumljavanje. Slede sve veći konkursi koji će stimulisati lokalne samouprave da se bave pošumljavanjem“, najavio je Trivan, i dodao da u ove akcije može da se uključuje školska populacija, što će doprineti stvaranju ekološki svesnijih i odgovornijih generacija.\nNa osnovu diskusije u okviru pet panela na Konferenciji koji su se odnosili na teme posvećene vodi, klimatskim promenama, ekologiji i energetici, ekološki ogovornoj lokalnoj samoupravi i zdravstveno-ekološkim aspektima zaštite životne sredine, biće utvrđeni zaključci koji će javnosti ponuditi naučno zasnovane odgovore na najaktuelnije izazove u zaštiti životne sredine u nacionalnim i globalnim okvirima.\nSa Konferencije je upućen poziv da oni koji se na razne načine i po raznim osnovama bave pitanjima životne sredine, ali i pojedinačno građani – jer zdrava, životna planeta pripada jednako svakome od nas, traže izlaz iz začaranog kruga u čijem se epicentru nalazi ugrožena životna sredina i potpuni društveni, ekonomski, socijalni i moralni apsurd da se životna sredina prvo zagađuje, a zatim se izdvajaju milioni da se ta zagađena životna sredina rehabilituje.\nJedanaestu naučnu konferenciju „Vraćanje Planete ljudima i vraćanje čoveka Planeti“ realizovala je Visoka strukovna škola za preduzetništvo iz Beograda, sa brojnim partnerima i uz podršku Ministarstva zaštite životne sredine.\nReciklažom do posla\n11. Mart 2016. // ZŽS - Srbija\nNAJMANjE 30 najugroženijih i obrazovanijih pripadnika romske manjine biće uključeno kao asistenti, a više od 100 Roma iz seoskog življa bez posla, kao radnici na reciklaži, u okviru posebnog programa JKP Kruševac i udruženja "Trihaus", koje sa oko 200.000 evra finansira EU, odnosno sa dva miliona dinara - Fond za...\nOtvoren izazov za upravljanje bio-otpadom\n10. Mart 2020. // ZŽS - Srbija\nNa Palilulskoj pijaci u Beogradu danas je objavljen početak „Izazova za upravljanje bio-otpadom“, koji su pokrenuli Program Ujedinjenih nacija za razvoj (UNDP) i Ministarstvo zaštite životne sredine, uz podršku Švedske agencije za međunarodni razvoj i saradnju (SIDA). Cilj ovog izazova je...\nČiste reke u devet opština?\n02. Oktobar 2016. // ZŽS - Srbija\nNade Užičana da će po prvi put u istoriji grada imati čistu reku pale su u vodu prošle godine, kada se - posle niza propusta - odustalo od izgradnje Centralnog postrojenja za preradu otpadnih voda (CPPOV). Nova šansa za spas vodotokova koji su sada jedini "kolektori" fekalija za stotine hiljada...\nPrvi brzi punjač za električne automobile u Srbiji\n22. April 2017. // ZŽS - Srbija\nPrvi brzi punjač za električne automobile u Srbiji, koji može da napuni svaki auto strujom za samo 15 minuta, pušten je u rad ispred Mašinskog fakulteta. Brzi punjač, koji će za nekoliko dana biti premešten na Petrolovu pumpu na Čukarici, predstavljen je na konferenciji "Zelena Balkanika, Električna...


Moguće studije srpskog jezika na Filološkom fakultetu u Prištini - Radio Kontakt Plus\nMoguće studije srpskog jezika na Filološkom fakultetu u Prištini\n11:54, 30.03.2021Izvor: Glas Amerike\nFilološki fakultet Univerziteta u Prištini pokrenuo je inicijativu o otvaranju katedre za Balkanistiku, Centra za jezike i Mastera za prevođenje. Proces je u toku i očekuje se da fakultet dobije akreditaciju u oktobru mesecu kada i počinje nova akademska godina, piše Glas Amerike.\nInicijativa o uvođenju balkanskih jezika, kao i otvaranju Centra za jezike i master studija o prevođenju pokrenuta je od strane Filološkog fakulteta, a podržana je od strane Kancelarije poverenika za jezike, Međunarodne organizacije za migracije (IOM), OEBS i ambasade Velike Britanije na Kosovu. Proces akreditacije katedre za balkanske jezike je u toku.\n„Čekamo na strane stručnjake, da dođu i revidiraju program. Ako budemo dobili pozitivne povratne informacije, počinjemo u oktobru 2021. godine. OEBS, IOM i Britanska ambasada su radili sa nama u pripremanju dokumentacije i izdvajanju neophodnih resursa. Sada, pred vama imam odluku o osnivanju Centra za jezike koju je usvojio Upravni odbor Univerziteta u Prištini“, rekla je dekanka Filološkog fakulteta u Prištini Ljindita Rugova.\nJedan od predmeta i srpski jezik\nPoverenik za jezike na Kosovu Slaviša Mladenović kaže da će jedan od predmeta na katedri za Balkanistiku biti i srpski jezik.\n„Mislim da je to jako bitna poruka, jer nešto tako ne postoji već tri decenije i mislim da je to iskorak iz dosadašnjih praksi koje smo imali u poslednjih nekoliko decenija. Ja mislim da je ovo upravo situacija kakvu želimo, da se konačno nešto radi kroz formalne obrazovne institucije, a ne samo kroz kratkoročne i neformalne projekte.“\nU okviru Fililoškog fakulteta pored katedre za balkanistiku u planu je i Master program za prevođenje, kao i Centar za jezike.\n„Radna grupa intenzivno radi na izradi i stvaranju jednogodišnjeg profesionalnog programa mastera koji će poslužiti, pre svega, vladinim potrebama za buduće prevodioce i tumače“, kazala je dekanka Ljindita Rugova.\n„Jezički centar je jako bitan zato što će se tamo obučavati i obrazovati kadrovi koji će omogućiti da institucije Kosova ne prave greške kakve prave danas i da ne dolazimo u komične situacije kakve smo imali u ranijem periodu i rešimo problem o kojem svi pričamo, a to je upotreba jezika u institucijama“, kaže Mladenović.\nKonferenciji su prisustvovali i pojedini predstavnici međunarodne zajednice na Kosovu koji su jednoglasno pozdravili ovu inicijativu.\n„Mislim da postoji mnogo različitih razloga što Centar za jezike i program za Balkanistiku treba osnovati i primiti podršku svih relevantnih institucija, ali ja ću spomenuti samo dve. Prvo, svakako Zakonom o jezicima stoji da svi dokumenti moraju biti prevedeni na oba zvanična jezika. Svi mi znamo da to često nije slučaj ili nisu prevedeni ili nisu na odgovarajući način prevedni. Pod dva, važna je komunikacija među ljudima u zajednici i susedima“, istakao je Britanski ambasador u Prištini Nikolas Abot.\nNa konferenciji je predstavljeno i istraživanje koje je sprovela nevladina organizacija Centar za mir i toleranciju u saradnji sa Međunarodnog organizacijom za migracije (IOM) o potrebama za angažovanjem jezičkih profesionalaca u javnim institucijama i privatnom sektoru. Glavni zaključci ovog istraživanja su da na Kosovu postoji velika potreba za jezičkim profesionalcima i da se jedino zvaničnim obrazovanjem može odgovoriti na te trenutne potrebe.\nTagovi: Nikolas AbotObrazovanjeOEBSPrištinaIOM\nJevtić i Abot o formiranju institucija, pandemiji i podršci povratnicima\nBritanski ambasador sa Rakićem u Severnoj Mitrovici


Saudijska Arabija priznala da je Kašogi ubijen u konzulatu – RTV SUNCE Arandjelovac\nHome » Svet » Saudijska Arabija priznala da je Kašogi ubijen u konzulatu\nSaudijska Arabija priznala da je Kašogi ubijen u konzulatu\nin Svet, Vesti 20/10/2018\nSaudijska Arabija saopštila je da je novinar Džamal Kašogi mrtav i da je otpustila dvojicu visokih zvaničnika zbog incidenta koji je izazvao međunarodne osude i narušio odnose Rijada sa Zapadom.\nU saopštenju saudijskog ministarstva pravosuđa navodi se da je do Kašogijeve smrti došlo u tuči koja je izbila između novinara i ljudi koji su bili u konzulatu. “Istraga je još u toku a 18 saudijskih državljana je uhapšeno”, preneli su državni mediji dodajući da su savetnik saudijskog kralja Saud al-Kahtani i zamenik šefa obaveštajne službe Ahmed Asiri otpušteni zbog tog događaja.\nKašogi, koji je bio kritičar saudijskog prestolonaslednika Mohameda bin Salmana nestao je nakon što je ušao u konzulat Saudijske Arabije u Istanbulu 2. oktobra, da bi izvadio dokumenta potrebna da bi stupio u brak sa svojom verenicom, Turkinjom. Ovo je prvi put da su Saudijci priznali da je novinar mrtav.\nProtest zbog ubistva Džamala Kašogija ispred Bele kuće 19. oktobra 2018.\nTurski zvaničnici su od ranije govorili da veruju da je Kašogi ubijen u zgradi konzulata. Saudijska Arabija je pretehodno demantovala te navode i govorila da je Kašogi napustio zgradu.\nKralj Salman je naredio da se formira ministarski odbor, sa prestolonaslednikom na čelu, koji će obaviti reformu agencije za obaveštajne poslove, preneli su državni mediji.\nNestanak Kašogija, koji je živeo u Sjedinjenim Državama sa dozvolom boravka i pisao kolumne za Vašington Post, narušio je odnose Saudijske Arabije i njenih zapadnih saveznika. Arapski saveznici su pružali podršku Rijadu ali se pojačao zapadni pritisak na Saudijsku Arabiju da pruži ubedljive odgovore na pitanja o nestanku novinara.\nBela kuća je saopštila da je upoznata sa informacijama koje je objavila Saudijska Arabija o smrti novinara Kašogija i da će nastaviti da se zalaže za “pravdu koja je brza, transparentna i u skladu sa odgovarajućim zakonskim procedurama.”\nDržavni sekretar Majk Pompeo govorio je o nestanku Kašogija u intervjuu sa saradnicom Glasa Amerike Gretom Van Sasteren.\nPredsednik Tramp upozorio je da će posledice biti “veoma ozbiljne” ako Saudijska Arabija stoji iza nestanka novinara ali je Pompeo rekao: “Neću da ulazim u to kakva bi reakcija mogla da bude. Svakako ćemo razmotriti niz mogućih odogovra ali mislim da je važno sa sačekamo svse činjenice.”\nPompeo, koji je ove nedelje otputovao u Rijad, gde je razgovarao sa kraljem Salmanom i princom Mohamedom bin Salmanom, rekao je za Glas Amerike: “Jasno sam im preneo da SAD veoma ozbiljno shvataju ovo pitanje i ne odobravaju ubistva van sistema pravosuđa. Ne odobravamo takvu vrstu aktivnosti. To nije u skladu sa američkim vrednostima i preneo sam im da je ovo njihova odgovornost pošto se incident odigrao u njihovom konzultatu.”\n“Njihova odgovornost je da utvrde punu istinu, iznesu činjenice jasno, precizno i transparentno pred celim svetom”, rekao je Pompeo. “A kada identifikujemo činjenice, onda su odgovorni za to da odgovorni u zemlji, ako su bili umešani u krivično delo, polože račune za to.”\nRepublikanski senator Lindzi Grejem, koji je oštro kritikovao Saudijsku Arabiju zbog slučaja Kašogi, na Tviteru je izrazio sumnju u saudijsko objašnjenje kako je novinar nastradao. “Malo je reći da sam skeptičan u pogledu nove saudijske priče o gospodinu Kašogiju”, ocenio je senator.\nPrevious: Riznica svetitelja – subota 20.oktobar.2018\nNext: Empoli i Roma “najbaksuzi”


“Umjesto da ide u samoizolaciju, on je došao u Skupštinu grada” Begić tvrdi da je Topićeva supruga već pet dana pozitivna na koronu – Banjaluka24\nGospodin Topić je pet dana znao da je njegova supruga pozitivna na korona virus i usudio se doći u Skupštinu grada.\nRekao je ovo odbornik PDP, Ivan Begić, ocijenivši takvo ponašanje kao neodgovorno.\n– Umjesto da ode u samoizolaciju, on se usudio, vjerovali ili ne, da dođe u Skupštinu grada, među 50 ljudi. Takođe, pomenuo bih i to da direktorica Doma zdravlja, Nevena Todorović, poziva na poštovanje mjera, a juče cijeli dan nije nosila masku – rekao je Begić.\nPodsjetimo, današnje zasjedanje je prekinuto nakon što je u Skupštinu grada stigla vijest da je Šef kluba odbornika SNSD, Dragoslav Topić pozitivan na korona virus.\n“Nadamo se da neće biti pozitivnih” Testirani svi odbornici Skupštine grada, rezultati se očekuju večeras


III Balkanska konferencija DANI KLASTERA\nUdruženje vazduholovne industrije Srbije – UVIS učestvovalo je na “III Balkanskoj konferenciji DANI KLASTERA” u Nišu održanoj 25. i 26. oktobra 2012. godine. Organizatori Konferencije su bili Kuća klastera i Savet za klastere Privredne komore Srbije, a pokrovitelj Danski program za lokalno ekonomski razvoj – LEDIB.\nOvogodišnja konferencija je bila namenjena razvoju klastera u balkanskim zemljama u cilju njihovog jačanja i organizovanog umrežavanja. Postignuti su značajni rezultati po pitanju sistemskog strateškog planiranja klastera i neophodnosti aktivnog učešća javnog sektora u vidu stručne i finansijske podrške klasterima, kao nosiocima održivog ekonomskog razvoja.\nUčesnici Konferencije su bili klasteri, naučno-istraživačke organizacije, institucije za podršku, predstavnici EU programa i stručne javnosti iz Srbije i inostranstva.\nUVIS je drugog dana Konferencije imao svoju prezentaciju na temu “Širenje klastreske infrastrukture na jugoistoku Evrope u oblasti vazduhoplovstva i kosmonautike”, koju je izložio predsednik Velibor Vukašinović.\nPrezentacije svih učesnika dostupne su na sajtu www.daniklastera.clusterhouse/prezentacije/ .\nUdruženje je ostavrilo značajne kontakte sa Automobilskim klasterom Srbije, Klasterom transporta i logistike Vojvodine, Građevinskim klasterom DUNĐER, Klasterom napredne tehnologije iz Niša, Dunavskim turistčkim klasterom ISTAR 21, Privrednom komorom Srbije i Privrednom komorom Beograda. Takođe, postigniti su dogovori o prvim koracima saradnje sa Republičkom agencijom za razvoj malih i srednjih preduzeća Republike Srpske, Ministarstvom ekonomije Makedonije kao i sa mađarskom kompanijom RIGLERSYSTEM EUROPE iz oblasti upravljanja intelektualnim kapitalom.\nMeđu klasterima koji su učestvovali na Konferencijii Zahvalnicu za doprinos razvoju klastera na Balkanu uručene su Udruženju vazduhoplovne industrije Srbije – UVIS i Građevinskom klasteru DUNĐER iz Niša.


BMW M135i - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Automobili BMW M135i\nBMW M135i ima prilagođenu šasiju sa sportski podešenim sistemima oslanjanja i upravljanja, i pojačanim kočnicama.\nŠto se tiče spoljašnjosti, automobil je opremljen stilskim M paketom u koji spada i specijalno dizajniran prednji branik sa velikim usisnicima za vazduh, zadnji branik sa difuzorom i dve simetrično postavljene izduvne cevi, kao i posebno oblikovane 18 inčne alu felne.\nBMW M135i je opremljen i sportskim sedištima, a od standardnog modela Serije 1 razlikuje se i po dizajnu i materijalima u enterijeru.\nIpak, najveći dobitak ovog automobila je 3.0 litarski šestocilindrični TwinPower turbo-punjeni benzinski agregat. Ovaj motor u stanju je da isporuči 320 ks pri 5.800 o/min i raspolaže maksimalnim obrtnim momentom od 450 Nm.\nU verziji sa šestobrzinskim ručnim menjačem, BMW M135i od 0 do 100 km/h stiže za 5,1 s, dok mu je za isti rezultat sa osmostepenim automatskim menjačem potrebno svega 4,9 sekundi.\nMaksimalna brzina modela M135i je 250 km/h, a, za one kojima je to bitno, prosečna potrošnja kreće se od 7,5 l/100 km kod automatik verzije do 8 l/100 km u varijanti sa manuelnim menjačem.


ZORAN BABIĆ PONOVIO DA JE „SPAVAO“ U VREME NESREĆE NA NAPLATNOJ RAMPI DOLJEVAC KOJU JE IZAZVAO NJEGOV VOZAČ U „KORIDORIMA SRBIJE"\nZORAN BABIĆ PONOVIO DA JE „SPAVAO“ U VREME NESREĆE NA NAPLATNOJ RAMPI DOLJEVAC KOJU JE IZAZVAO NJEGOV VOZAČ U „KORIDORIMA SRBIJE“\nZoran Babić, v.d. direktora „Koridora Srbije“ u ostavci, čiji se vozač Dejan S. sumnjiči da je izazvao tešku saobraćajnu nesreću na naplatnoj rampi Doljevac, u kojoj je jedna osoba poginula a pet povređeno, kazao je pred Drugim osnovnim tužilaštvom u Beogradu da ga probudio jak udarac i bol u kolenu, nakon čega se “onesvestio“ i „probudio u Hitnoj pomoći“\nKako prenose beogradski tabloidi, on je na saslušanju u tužilaštvu kazao da je Dejan S. “dugo radio kao njegov vozač“ i da je za volanom „izuzetno pažljiv“ i „odgovoran“\nNezvanični izvori su kazali da je Babić nakon nesreće, u prvom saslušanju, i tužiocima niškog Osnovnog javnog tužilaštva kazao da je u vreme sudara „spavao“\nNesreću kod Doljevca u delu javnosti pratile su kontroverze, među kojima je najveća da za volanom navodno nije bio Dejan S, koji je lakše povređen, već Babić, kome je polomljena butna kost i povređena kičma\nSpekulacije je podgrejala činjenica da su „Koridori Srbije“ i tužilaštvo odbili da medijima dostave snimke sa ove naplatne rampe u vreme nesreće\nBabić je nakon nesreće, 1. feBruara, u izjavi medijima podneo „neopozivu ostavku“, ali je u APR-u i veb sajtu „Koridora Srbije“ i dalje upisan kao v.d. direktora tog preduzeća\nZoran Babić, v.d. direktora Koridora Srbije u ostavci, čiji se vozač Dejan S. sumnjiči da je izazvao tešku saobraćajnu nesreću na naplatnoj rampi Doljevac, u kojoj je poginula Stanika Gligorijević (52), a povređeno pet osoba, kazao je pred Drugim osnovnim tužilaštvom u Beogradu da nije video okolnosti nesreće jer je u to vreme „spavao na zadnjem sedištu“, pišu beogradski tabloidi.\nPrema nezvaničnim navodima, Babić je kazao da ga je, kako je rekao, probudio jak udarac, čija ga je silina odbacila ka mestu suvozača, nakon čega je osetio jak bol u kolenu i “onesvestio se“, a da se „probudio tek u niškoj Hitnoj pomoći“.\nDodao je, kako prenose tabloidi, da je Dejan S. “dugo radio kao njegov vozač“ i da je za volanom „izuzetno pažljiv“ i „odgovoran“.\n„Škoda superb“ kojom je Dejan S. upravljao je, inače, 31. januara većom brzinom udarila u dva vozila koja su čekala na ručno plaćanje putarine na naplatnoj rampi Doljevac.\nU Osnovnom javnom tužilaštvu u Nišu (OJT) danas su potvrdili da su uputili zamolnicu Drugom osnovnom tužilaštvu u Beogradu da sasluša Babića, jer on tamo živi, ali da zapisnik još nisu dobili. Nezvanični izvori su kazali da je Babić nakon nesreće, u svojoj prvoj izjavi, i tužiocima niškog OJT kazao da je u vreme sudara „spavao“.\nNiško OJT je početkom februara saslušalo i vozača Dejana S, koji je, prema nezvaničnim informacijama, kazao da je „vozio propisanom brzinom“, a da mu je u jednom trenutku popustila pažnja „jer su se menjali znaci na naplatnoj rampi koji pokazuju u kojoj traci je ručna, a u kojoj elektronska naplata“ , a pored njega je „projurio jedan automobil“, zbog čega je „izgubio kontolu nad vozilom“.\nOn je osumnjičen za teško delo protiv bezbednosti saobraćaja i pušten je da se brani sa slobode.\nU „Koridorima Srbije“ su kazali da Dejan S. ima devet godina radnog iskustva, a da je u tom preduzeću „zaposlen ukupno 5,5 godina“.\nOni su potvrdili da je „škoda superb“ koja je izazvala nesreću u vlasništvu bugarske firme „Trace“, koja već godinama izvodi radove na Koridoru 10, pod nadzorom „Koridora Srbije“.\nPrema njihovim rečima, „Koridori“ su već isplatili ovaj automobil, ali on još nije njihovo vlasništvo jer je ugovorom predviđeno da to postane tek nakon primopredaje završene deonice auto puta.\n– U pitanju je uobičajena praksa za ugovore o izvodjenju radova, a vozila se nabavljaju za potrebe realizacije konkretnog projekta. Njihova kupovina je bila predvidjena uslovima tenderske dokumentacije i poznata svim ponudjačima u fazi priprema ponuda, a kasnije je navedena i u ugovoru sa izabranim ponuđačem-rekli su u „Koridorima“.\nNesreću kod Doljevca u delu javnosti pratile su kontroverze, među kojima je najveća da za volanom navodno nije bio Dejan S, koji je lakše povređen, već Babić, kome je polomljena butna kost i povređena kičma.\nSpekulacije je podgrejala činjenica da su „Koridori Srbije“ i tužilaštvo odbili da medijima dostave snimke sa ove naplatne rampe u vreme nesreće.\nKontrovrezna je i „neopoziva ostavka“ koju je Zoran Babić „podneo“ 1. februara u izjavi medijima jer je, kako je kazao, u nesreći u kojoj je bio „samo saputnik“, izgubljen jedan ljudski život.\nMeđutim, on je i danas, posle više od dva meseca, u Ageniji za privredne registre (APR) i na zvaničnom veb sajtu „Koridora Srbije“ upisan kao v.d. direktora tog preduzeća.


Први кораци ка ревитализацији старог града Борча – Opština Rogatica\nOpštePrvi koraci ka revitalizaciji starog grada Borča\nPrvi koraci ka revitalizaciji starog grada Borča\nTomislav Pavlović i Bogdan Obradović, porijeklom iz mesićkog kraja, još 2005. godine imali su ideju o osnivanju Zavičajnog udruženja “Borač – Mesići”, ali do njene realizacije nije došlo. Tu ideju nastoje da realizuju u predstojećem periodu.\nTim povodom razgovarali su sa načelnikom opštine Rogatica Miloradom Jagodićem i izložili mu plan rada udruženja. Aktivnosti bi bile fokusirane na to da se zidine starog grada Borča sačuvaju od propadanja. Osim toga, radilo bi se na zaštiti i promociji istorijskih i kulturnih spomenika na širem području.\nNačelnik Jagodić je obećao da će Opštinska uprava podržati njihove aktivnosti u skladu sa svojim mogućnostima, s obzirom na to da je Borač bio jedan od tri najveća grada srednjovjekovne Bosne i da ima nemjerljiv istorijski značaj za Rogaticu, ali i državu.\nObje strane su saglasne da je to obiman proces za koji je potrebno mnogo vremena i novca. Međutim, kako kažu, važno je započeti taj posao, a nadaju se da će ga i buduće generacije nastaviti sa istim entuzijazmom.\nSrednjovjekovni grad Borač sagrađen je na strmim liticama iznad rijeke Prače, a prvi put se pominje u X vijeku. Nekada je bio simbol moći vlastelinske porodice Pavlović, veoma razvijen i uticajan, sve do napuštanja i spaljivanja od strane Osmanlija u drugoj polovini XV vijeka.\nUskoro “Dani rogatičkog krompira” u Istočnom Sarajevu\nDominacija rukometašica u gostima\nUmjetnički poduhvat gimnazijalca Radoša Mališića\nNastavak saradnje sa UNDP-om kroz projekat posvećen mjesnim zajednicama\nEkološka katastrofa na Sastavcima


Seat Leon Cupra - Špijunaža\nSeat je potvrdio dolazak verzije Leon Cupre sa 300 ks, a čini se da je na špijunskim fotografijama uhvaćen upravo španski „hot heč“.\nPo poslednjim glasinama, Seat planira da model sa 280 ks zameni snažnijim , i to Leon Cuprom 290, dok bi „naoštrenija“ verzija raspolagala s 300 konja.\nIzvori bliski španskom proizvođaču su takođe otkrili da se planira lansiranje varijante s pogonom na sve točkove, ali isključivo za praktičniji ST karavan. Međutim, po poslednjim informacijama koje su plasirali neki mediji, AWD tretman bi mogao da dobije i hedžbek, i sasvim je moguće da je model na fotografijama upravo taj. Primetna su šira prednja krila, što je znak da se radi o širem tragu točkova.\nOčekuje se da ista kombinacija – 300 ks + pogon na sve točkove, pronađe svoje mesto i u modelu Ateca Cupra, koji je takođe primećen na testiranjima. Ipak, Ateca Cupra neće stići pre kraja 2017., a u međuvremenu ćemo uživati u Leon Cupri u trovratnom, petovratnom i karavan izdanju, koji bi trebalo da budu predstavljeni u februaru sledeće godine.\nTreba takođe spomenuti da je za očekivati da i Cupra modeli dobiju novi, sedmostepeni DSG menjač.\nRame uz rame sa RS3 i AMG A45!: Seat Leon Cupra u izdanju tjuning kompanije ABT\nKo je brži?: Seat Leon Cupra protiv koplja!\nVIDEO: Pogledajte kako se Seat Leon Cupra R ponaša u rukama profesionalnog vozača\nFrankfurt 2017: SEAT Leon Cupra R u Frankfurtu\nHonda Civic sa prednjim pogonom - 7,6 sekundi na četvrt milje\nVW Atlas će biti dostupan u Rusiji sa TDI motorom (galerija)\nNa pomolu partnerstvo Volkswagena i Ubera?\nBerni Eklston: "Mercedes i Ferrari će napustiti Formulu 1"\nNikola Miljović – proslava titule\nVolkswagen se pobedom Andreasa Mikelsena šampionski oprostio od WRC-a\nHonda lansirala novi Rebel 500


I Volkswagen-u opao profit - AUTOMOBILI\n15/06/2021 2:10:51 PM\nNASLOVNA / VESTI / I Volkswagen-u opao profit\nNemački proizvođač vozila Folksvagen zabeležio je pad operativnog profita u trećem kvartalu. Pad je usledio usled nestabilnosti na tržištu zemalja u razvoju i slabih rezultata u Sjedinjenim Američkim Državama, ali je potvrdio svoje godišnje ciljeve.\nOperativni profit najvećeg evropskog proizvođača automobila u posmatranom kvartalu dostigao je iznos od 3,33 milijarde evra i 3,1 odsto je manji na godišnjem nivou, ali u skladu sa očekivanjima analitičara, preneo je Rojters.\nU saopštenju se precizira da su nepovoljni devizni kursevi doveli do pada prihoda u istom periodu za 2,2 odsto, na 51 milijardu evra.\nSlabost valuta na ključnim tržištima zemalja u razvoju dovela je do rasta cena i pada potražnje, objašnjava kompanija, dodajući da je na prodajni rezultat na ovim tržištima uticala i nestabilnost kamatnih stopa, kao i intenzivna konkurencija.\nGrupacija je ipak zadržala svoju prognozu koju je objavila u februaru o rastu operativne marže za celu tekuću godinu na 6,5 odsto, posle 5,9 odsto u 2013. godini.\nOva kompanija, koja poseduje 12 brendova, takođe je potvrdila da će svoj cilj godišnje prodaje 10 miliona vozila, koji je utvrdila pre sedam godina, svakako dostići već ove godine, što znači, četiri godine unapred.\nProdaja Folksvagena od početka 2014. zabeležila je pad u dvocifrenim proporcijama u Brazilu, Rusiji i Indiji, zemljama koje su, računajući još i Kinu, u prošloj godini učestvovale sa oko 50 odsto u ukupnoj, rekordnoj prodaji od 9,73 miliona vozila.\nPrethodno Dušan Borković na WTCC šampionatu ostao bez bodova\nSledeće Da li može Porsche Cayman GTS da driftuje na karting stazi?


Dačić: Imaćemo jednog zajedničkog predsedničkog kandidata, Aleksandra Vučića! – SIA\nImaćemo jednog zajedničkog predsedničkog kandidata i to će biti Aleksandar Vučić, poručio je predsednik Skupštine Srbije i SPS Ivica Dačić.\n„Sasvim je logično da imamo jednog predsedničkog kandidata sa SNS, prošli put je Vučić bio naš zajednički kandidat, podržaćemo ga opet ako ga SNS predloži, drugog ne možemo da podržimo, u suprotnom mi ćemo imati svog kandidata“, naglasio je predsednik SPS, uz napomenu da bi bilo politički nekorektno i nezamislivo da se on kandiduje protiv Vučića.\nDačić je naglasio i da ako SPS i SNS budu na izbore izlazile sa jednom listom, to će onda biti i na republičkom novou i na nivou Beograda, po istom principu, ali da se još razgovara o tome.\nOn je rekao da za devet godina koalicije nije bilo različitiih stavova sa Vučićem, i da su ponosni na sve što su zajedno uradili, kao i da je doneta odluka o nastavku saradnje, a da je sada fokus na definisanju načina tog zajedničkog nastupa na izborima.\nAko neko u SPS hoće da ruši Vučića, moraće prvo mene da sruši! Dok sam ja na čelu SPS biće onako kako ja kažem – Dakle, mi smo uz Vučića!\nObjasnio je da je sve povezano sa datumom izbora 3.aprila i njihovim raspisivanjem, čemu mora da prethodi raspuštanje Skupštine otprilike 45 dana pre glasanja, što uz sve procedure koje slede nakon samog izjašnjavanja na referendumu daje januar kao poslednji rok za taj posao, a pre toga mora da se donese Zakon o referendumu.\n„Plan je da se 25. novembra u Skupštini usvoji Zakon o referendumu, a 30. novembra tekst amandmana na deo Ustava koji se menja, neki su mislili da to bude 29. novembar, ali nisam hteo da se to vezuje za vreme socijalizma, i onda 16. januara referendum“, naglasio je Dačić.\nTags: Ivica Dačić Predsednik Srbije Aleksandar Vučić SNS SPS\nPrethodna vest: LUDILO: Lažni „zeleni“ Ćuta hoće „žutog lopova“ Zelenovića za premijera!\nSledeća vest: SAZNAJEMO: Dijana Hrkalović divljala po ćeliji kada je čula da je uhapšen njen saradnik Darko Elez!


Otvoren Klub za stare u Gornjim Branešcima – Zlatibor.News\n20/01/2014 ZlatiborNewsComments Off on Otvoren Klub za stare u Gornjim Branešcima\nU subotu, 18. januara 2014.godine, u selu Gornji Branešci, svečano je otvoren Klub za stare. Ova akcija je realizovana u okviru projekta “U ime starih”, koji realizuje udruženje Zlatiborski krug iz Čajetine.\nOtvaranje Kluba za stare u Gornjim Branešcima je rezultat saradnje Zlatiborskog kruga i Udruženja penzionera iz Čajetine, koji već godinama zajednički rade na poboljšanju kvaliteta života starih i obezbeđivanju uslova za njihovo aktivnije uključivanje u život lokalne zajednice. Klub za stare je otvoren u prizemlju privatne kuće koju su vlasnici ustupili na korišćenje svojim starijim komšijama.\nSlavko Pantović, predsednik Udruženja penzionera Čajetine, koje je Klubu za stare poklonilo stolove i stolice, najavio je pomoć u nabavci društvenih igara i stvari koje su neophodne da bi stotinak penzionera, koliko ih ima u ovom selu, mogli kvalitetno da se druže i provode svoje slobodno vreme.\nKoordinatorka projekta “U ime starih” i predsednica Zlatiborskog kruga, Zorica Milosavljević, predstavila je meštanima Gornjih Branešaca rad Udruženja i aktivnosti sprovedene u okviru ovog projekta, kroz koji se pruža podrška starima u sedam seoskih mesnih zajednica opštine Čajetina. Ona je istakla da tim koji čine medicinska sestra, vozač i mladi volonteri, obilaze stare u ovim selima. Dok medicinska sestra obavlja osnovne medicinske preglede (merenje krvnog pritiska i šećera u krvi, merenje telesne temperature i pulsa, praćenje i evidentiranje zdravstvenog stanja korisnika, kontrolu upotrebe lekova, utvrđivanje higijenskih prilika i procenu uslova života korisnika), volonteri pomažu starima u obavljanju svakodnevnih poslova.\nProjekat “U ime starih” se istovremeno realizuje u Zlatiborskom i Nišavskom okrugu, u partnerstvu organizacija Društvo za razvoj kreativnosti iz Aleksinca, Udruženje samohranih majki iz Niša i Zlatiborski krug iz Čajetine, a podržan je od strane ambasade Kraljevine Norveške u Beogradu.\nKorisnici projekta u opštini Čajetina su zadovoljni dosadašnjim aktivnostima, a članovi projektog tima najavljuju nove sadržaje koji će doprineti ostvarivanju osnovnog cilja – povećanju socijalne uključenosti starih lica, poboljšanju njihovog položaja i njihovom osnaživanju, razvijanjem novih vidova podrške.\nTagged cajetina, gornji branesci, jagoda jeremic, klub penzionera, ug zlatiborski krug, volonterski servis, zlatibor, zlatiborski krug\nPoslednjih meseci se dosta spekuliše o budućem rešenju statua Autonomne pokrajine Kosovo i Metohija. Predlozi su raznovrsni počevši od bezuslovnog priznavanja nezavisnosti Kosova do proglašavanja okupacije na ovoj teritoriji. Zdrava Srbija je iznela predlog da se AP Kosovo i Metohija privremeno ustupe Ruskoj federaciji. Ovaj predlog podrazumeva da Srbi na Kosovu i Metohiji (KiM) postanu ruski […]


Kada je procedura završena, nova kosa nastavlja da raste prirodno za ceo život. Glavni cilj ove nove, napredne tehnike je da se poveća opstanak i rast folikula koje umanjuju njihovo rukovanje i vreme ostanka izvan kože. Ova neveverovatna nova tehnika je sada dostupna na DHI klinikama širom sveta.\nKoristeći DHI tehniku mi izdvojamo svaki folikul, jedan po jedan iz davajuće regije i plasiramo ga bez pravljenja rupica ili rezova pre implatacije.\nU nekim slučajevima folikul se odmah postavlja nakon vađenja, to je protokol A a u nekim slučajevima postoji kasnjenje u plasanu posle vađenja, protokol B.\nMolimo vas razmotrite ove dve opcije sa DHI sertifikovanim lekarom specijalistom pre procedure.\nKlinite ovde da otkrijete više informacija o DHI programima koji su dostupni.\nZašto je metod direktne implatacije kose tako dobar i šta ga čini boljim od drugih tehnika?\nDHI tehnika direkne implatacije kose ne obuhvata bilo koje od sledećih: FUE, STRIP, ožiljke ili rupe !\nTo je jednostavna, ali ipak napredna medicinska procedura sa izuzetim i 100% prirodnim rezultatom!\nMinimalno korišćenje lekova u postoperativnom toku zato što se ceo postupak izvodi brzo i bezbolno.\nDHI Procedura eliminiše potrebu da se prave posebne rupice jer plasiranje novih folikula dlake se sada vrši pomoću DHI implantora.\nMedicinski asistent ne mora više da rukuje folikulom kose tokom postupka.\nRanije je starijim tehnikama, rukovanje folikula bilo neophodno tokom određenih faza postupka, kao što su: da ih ispitaju pod mikroskopom, kada ih čuvaju u fiziološkom rastovoru u Petri posudi, kada se broje i kada se ubacuju u implatore.


Koji faktori utiču na to da posedovanje kućnog ljubimca daje pozitivne efekte na porodice koje imaju decu sa autizamom? – Dečija psihologija\nKoji faktori utiču na to da posedovanje kućnog ljubimca daje pozitivne efekte na porodice koje imaju decu sa autizamom?\nAutori: Sophie Susannah Hall, Hannah F Wright, Daniel Simon Mills\nNaučna literatura koja istražuje benefite prisustva terapeutskih pasa u lečenju dece sa autizmom rapidno raste. Međutim, neuporedivo manje ima literature koja izveštava o efektima kućnih ljubimaca (za razliku od terapeutskih pasa). Konkretno, ne postoje validirane skale koje procenjuju kako deca menjaju ponašanje u prisustvu psa, da bi se evaluirala efikasnost kućnih ljubimaca u ovim porodicama. Pored toga, spektar autističnih poremećaja je veoma individualan, stoga neka deca i porodice imaju više koristi, a neka manje, ali nijedna studija nije zabeležila te individualne razlike.\nOva pilot studija beleži podatke o razvoju skale od 28 tačaka na osnovu percepcije roditelja o uticaju kućnog ljubimca na dete sa autizmom (Linkoln Autizam Kućni ljubimac Pas Skala- LAPDIS). Skala se sastoji od tri matematički izvedena faktora: prilagodljivosti, socijalne veštine i rešavanja konflikta. Istraženo je u kakvoj su vezi individualne razlike dece sa ovim trima faktorima.\nRezultati: Aspekti porodice i psa nisu značajno povezani sa rezlutatima ova tri faktora (prethodno gore navedena), ali aspekti deteta (uključujući: kontakt sa konjima, starost deteta, nivo invaliditeta i jezičke sposobnosti) bili su povezani sa uticajem psa na sve faktore. Aspekti treninga su bili povezani sa rezultatima socijalnih veština (formalni trening sa decom sa autizmom i kucama i pohađanje PAWS (šape) radionice koju su vodili Dog for Good). Dobijeni rezultati sugerišu da individualne razlike među decom i razlike u pristupu treningu treba da se uzmu u obzir kod pozitivnog efektačuvanja psa uporodicama dece sa SAP-om. Razlike u karakteristikama porodica i kuca nemaju toliku važnost, ali mogu biti značajna za dalja istraživanja o ranom stadijumu razvoja autističnog poremećaja.\nautismautistična decaautizam dijagnozaautizam i kucni ljubimciautizam i ljubimcideciji psihologdecji psihologdecji psiholog beogradistraživanja o autizmu